open-index/open-wikipedia-markdown huggingface dataset:
旋度

**旋度（curl）**係向量微積分嘅一個概念，適用喺多變量向量場函數。一個多變量向量函數嘅旋度係一個多變量向量函數。旋度嘅意思係，對於投射喺一個座標平面嘅多變量純量函數，每一點嘅旋度係佢有幾傾向圍住嗰一點轉嘅指標，其中轉軸嘅方向就係旋度向量嘅方向。旋度通常寫做  \nabla\times\mathbf{u}。

## 定義
旋度嘅定藝要用到Nabla 算子表示。對於一個三維向量函數 \mathbf{u}(x,y,z)，佢嘅旋度係：

\nabla\times\mathbf{u}=\begin{align}
         \begin{vmatrix}\mathbf{i}&\mathbf{j}&\mathbf{k}\\\dfrac{\partial}{\partial x}&\dfrac{\partial}{\partial y}&\dfrac{\partial}{\partial z}\\u_x&u_y&u_z\end{vmatrix}
\end{align}=(\dfrac{\partial u_z}{\partial y}-\dfrac{\partial u_y}{\partial z})\mathbf{i}+(\dfrac{\partial u_x}{\partial z}-\dfrac{\partial u_z}{\partial x})\mathbf{j}+(\dfrac{\partial u_y}{\partial x}-\dfrac{\partial u_x}{\partial y})\mathbf{k}

## 旋度嘅視覺化
想搞清楚旋度嘅概念，去 https://www.youtube.com/watch?v=ThxMvNPMitE&t=226s 睇下。
小磯國昭

**小磯國昭**（、新字體：小磯国昭，）係日本政治人兼陸軍軍人，軍階係從二位勲一等功二級陸軍大將。曾經先後出任關東軍參謀長、朝鮮軍司令官、朝鮮總督同拓務大臣，1944年接替因為戰爭失利而辭職嘅東條英機出任首相，由於佢未能夠同國民政府傾掂數，所以響一年後讓位畀鈴木貫太郎。

## 簡歷
小磯1880年響栃木縣宇都宮市出世，阿爸小磯進既係山形縣士族（舊新庄藩藩士），亦係前眾議院議員。佢先後就讀新庄小學校、上山小學校、山形中學校（即依家嘅山形縣立山形東高等學校）、陸軍士官學校同陸軍大學校，1901年正式參軍。

1938年畀人編入予備役，一年後隨即出任拓務大臣（第15同第17任）。1942年出任朝鮮總督，沿用返上一任總督南次郎嘅政策，大力推行內鮮一體教育，話「朝鮮人同日本人係同一個民族」，以呢個藉口去打壓朝鮮人嘅抗日行動。佢響朝鮮嘅成績都幾亮眼，仲畀人叫做「朝鮮虎」。

### 首相時代

1944年，日本軍響東條英機嘅帶領下成日打輸仗，6月15號爆發嘅塞班島戰役入面更加死傷慘重，輸到底褲都冇埋，東條被迫辭職。臨走前，佢點名小磯國昭同米內光政做首相候選。響海軍同陸軍嘈完之後，決定由小磯出任首相，米內出任副首相兼海軍大臣。但係小磯冇乜參加過二戰（六年前已經編入予備役），對二戰情況唔熟識，因而多次錯判當前形勢。

國內事務方面，佢話要重視防衛，提出「一億總武裝」計畫。但無幾耐嘅東京大空襲，好多人因為「防空法」（「防空法」即係指市民響空襲嗰陣有義務救人，違者要罰錢）想去救人而死，令到日本國民開始意識到自己畀政府呃咗，唔再相信政府講嘅嘢。小磯內閣嘅公信力跌到好低，支持度亦大跌。

小磯想同美國和談，諗住用雷伊泰灣海戰嚟打擊一下美國士氣、方便談判，點知反而畀美國追住嚟打，日本海軍輸清光，和談唔使諗。

對中國，佢主張用繆斌同國民政府傾掂數；重光葵、杉山元同米內光政表示反對，昭和天皇表示唔信任繆斌，但小磯都係支持佢。最後繆斌傾唔掂數，空手而回，搞到小磯得罪咗好多人。

國內事務搞唔掂，外交又失敗，佢最後被迫響1945年4月7號總請辭，讓位畀昭和天皇嘅心水人選鈴木貫太郎。

### 戰後
1945年8月15號日本宣佈投降，11月19號佢同另外11人先後畀GHQ拉咗，收押響巢鴨監獄。1948年佢畀遠東國際軍事法庭判為甲級戰犯，判終身監禁，兩年後響監獄入面因為食道癌而病死，終年七十歲。

## 屋企
老豆：小磯進（山形縣士族出身，之後當過差、做過眾議院議員）

阿叔：小磯忠之輔（律師、前眾議院議員）

老婆：馨子（新潟縣士族牧口義方第五個女）

* 大仔：昭一
** 孫：忠昭
** 孫：國策
* 大女：美智子

## 參考資料

## 出面網頁
馬來西亞州屬及聯邦直轄區

**馬來西亞州屬及聯邦直轄區**（）係馬來西亞嘅13個州同3個聯邦直轄區組成嘅聯邦國家。11個州屬同兩個聯邦直轄區喺馬來西亞半島，另外兩個州屬同一個聯邦直轄區就喺婆羅洲島。

## 州同聯邦直轄區

### 州

### 聯邦直轄區

## 管治
9個馬來西亞州屬被一名世襲統治者統治，緊接住係作為政府首腦嘅州務大臣。柔佛、吉打、吉蘭丹、彭亨、霹靂、雪蘭莪同登嘉樓嘅統治者叫做蘇丹。森美蘭統治者叫做嚴端，玻璃市州統治者叫做拉惹。國家元首作為聯邦首長，喺九名馬來統治者中選出（實際上係輪流擔任），任期五年。英國前殖民地嘅檳城、馬六甲、沙巴同沙撈越由州元首領導，緊接住係首席部長作為首腦。

各州都有一院制嘅州議會。州議員喺各自嘅選區選舉而生。由州統治者委任嘅州政府首長通常係議會中多數黨領袖。州議會每屆任期為五年，除非畀州統治者喺州政府首腦嘅建議下提早解散。通常，馬來西亞半島嘅州議會都會同國會同步解散，以方便州議會選舉可以同國會選舉同步進行。但係，州統治者仍然有權解散州議會。

作為聯邦制國家，馬來西亞嘅治理權分配做聯邦政府同州政府。聯邦政府同州政府特定嘅責任喺馬來西亞憲法第九表中列出。

## 新加坡同汶萊
*新加坡喺馬來西亞1963年9月16號成立以嚟一直係馬來西亞嘅州屬，直到1965年8月9號獨立。
*汶萊曾經被邀請加入馬來西亞聯邦，但係基於幾項問題，包括汶萊蘇丹喺馬來西亞嘅地位、汶萊石油稅分配同埋反對黨喺斯里巴加灣市進行嘅抵抗而拒絕。

### 其他
*可可斯（基林）群島係澳洲嘅領土，曾經係海峽殖民地一部分。
*聖誕島係澳洲嘅領土，曾經係海峽殖民地一部分。

## 沙巴同沙撈越

根據1963年《馬來西亞協定》，沙巴州同埋沙撈越州同馬來亞以及新加坡聯邦現有州份合併，組成馬來西亞一個獨立州。沙巴同沙撈越嘅代表要求更高嘅自治度作為討價還價嘅一部分，分別包含喺20點協議同18點協議入面。亦有人爭辯話，沙巴同沙撈越整體上同馬來亞擁有同等地位，但係馬來西亞《憲法》將呢兩個實體列為馬來西亞13個州中嘅其中兩個，同馬來西亞半島相比，沙巴州同沙撈越州擁有較多移民，對國家稅收某啲控制以及對土地同地方政府嘅立法權等方面仍然有相對較高嘅自治權。

## 參考
南北大道

**南北大道**（，，，）位於馬來西亞半島西海岸，係馬來西亞以及東南亞最長嘅高速公路，全長772公里，喺1994年9月8號由時任馬來西亞首相馬哈迪開幕。大道北端喺吉打州馬泰邊境嘅黑木山，同泰國宋卡府嘅碧甲盛路接壤。大道止於南端柔佛州新山嘅新柔長堤，途經吉打、檳城、霹靂、雪蘭莪、森美蘭、馬六甲同柔佛7個州。馬來半島嘅公路系統以南北大道為骨幹，形成咗一個頗為完善、高效嘅陸路交通網，有效取代聯邦1號公路。大道目前由南北大道有限公司（Projek Lebuhraya Utara Selatan Berhad，簡稱PLUS）管理，屬於亞洲公路網AH2線路。

## 概況
南北大道主要分為4個路段，包括
* ：南北大道北段，由黑木山到吉隆坡，經北海同怡保等地，全長460公里；
* ：南北大道南段，由吉隆坡到新山，經芙蓉、馬六甲市、永平等地，全長312公里；
*  ：新巴生河流域大道，用同樣嘅道路編號，由巴生嘅武吉拉惹到吉隆坡，全長35公里；
* ：南北大道第二中環銜接大道，1997年建造，由沙亞南到汝來北部，途經布城、吉隆坡國際機場，畀駕駛人士繞過吉隆坡市區，全長60公里。

同時，南北大道有限公司亦同時對以下銜接南北大道嘅高速公路擁有管理權：
* ：第二通道高速公路，由士乃國際機場到丹絨古邦同新加坡銜接，全長44公里；
*：芙蓉-波德申大道，全長23公里；
*  ：北海-居林大道，全長17公里；
*：檳威大橋，全長13.5公里。

## 車道
一般上南北大道有4條車道，來回各兩條。

以下係例外，呢啲路段有6條或者8條車道（來回各3或者4條）：

### 6車道路段

### 8車道路段

## 車速限制
南北大道主要車速限制係時速110公里，但係一啲路段除外，例如：
*靠近收費站的一公里處：時速60公里
*黑木山－日得拉路段：時速90公里（吉打）
*雙溪賴－柔府：時速90公里（檳城）
*江沙－九洞 路段：時速80公里（霹靂）
*九洞－怡保（北上）路段：主要車道限時速90公里，輔助車道限時速70公里（霹靂）
*椰殻洞 路段：時速90公里（霹靂）
*武吉蘭樟出口：時速80公里（雪蘭莪）
*武吉蘭樟－大使路 路段：時速90公里（吉隆坡）
*新街場－萬宜 路段：時速90公里（吉隆坡、雪蘭莪）

### 為減少事故所採取嘅措施

根據法律，大多數重型車限時速80至90公里。由於2個車道並唔足以應付龐大嘅交通流量，導致咗多宗致命車禍發生，而且仲有上升趨勢。所以，南北大道部分路段已經增加咗行車線數量。

喺原本計劃入面，每小時110公里嘅雙車道高速公路將會被提升做3條行車線嚟避免車禍發生。不過，部分路段又再另外增加咗一條車道，令佢成為4條行車線。

## 收費系統

南北大道有兩個收費系統：

* **開放式系統**——使用者只需要喺呢個系統範圍內嘅收費站繳付一定金額。呢個系統喺以下收費站中使用（只採用電子收費系統（ETC），例如：一觸即通卡、PLUSMiles同SmartTAG）：
# 黑木山（吉打）
# 日得拉（吉打）
# 高巴三萬（檳城）同魯乃（吉打）
# 蘆骨同萬茂（森美蘭）
# 檳威大橋
# 新柔長堤
# 馬新第二通道

* **封閉式系統**——使用者喺進入大道前喺相關收費站領取收費票或者PLUSTransit卡，並喺大道出口嘅收費站依照所使用嘅路線長度畀相關金額。2013年6月18號開始，所有大道收費站推出可重覆使用嘅PLUSTransit卡嚟取代原有通行證。由2016年4月5號開始，大道使用者必須使用一觸即通卡、PLUSMiles同SmartTAG嚟進入大道。2017年4月26號開始，大道收費站全面電子化。PLUSTransit卡喺中午12點後停止發放。

### 收費
#### 所有南北大道交通網（除咗[[檳威大橋]]）嘅收費表

#### [[檳威大橋]]收費表

### 收費站簡稱

## 大道設施

* 每隔60公里就有休息及服務站
* 每隔大約2個交界處就有路旁停車區
* 每隔2公里就有緊急電話亭
* PLUSLINE熱線號碼
* PLUS巡邏服務——協助喺大道上交通工具出現問題嘅司機
* PLUS直升機巡邏單位——監測PLUS高速公路

## 紀念活動
### 南北大道紀念郵票
馬來西亞郵政局曾經喺1994年9月10號發行印有南北大道圖片嘅紀念郵票，面額分別係30仙、50仙同一令吉。

## 參考

## 出面網頁

* 南北大道有限公司官方網站
* 馬來西亞大道局官方網站
李美佐斯

**李美佐斯**（，）係一個美國男演員，原名**Harvey Lee Yeary**。

李美佐斯曾經喺1970年代主演美國電視劇《無敵金剛》（），飾演岳史迪上校（Steve Austin）。

## 睇埋
*岳史迪

## 參考
無敵金剛

《**無敵金剛**》（）係一套美國電視劇，播出日期係1973年3月7號到1978年3月6號。

## 參考

## 出面網頁

*  (original pilot)
*  (series)
奪面雙雄

《**奪面雙雄**》（）係1997年6月上畫嘅一套美國電影，由尊特拉華達同尼古拉斯基治領銜主演，導演吳宇森。
米豬連

**米豬連**（）係一個喺香港反逃犯條例修訂運動期間成立嘅飲食指南，幫助黃絲識別支持反修例運動嘅「黃店」，呢個名仿照米芝蓮飲食指南。米豬連標誌係一隻戴黃色頭盔嘅連登豬。好多「黃店」會喺餐廳出面貼呢個標誌畀人辨別。

## 參考

## 睇埋
* 黃色經濟圈
防鎖制動系統

**防鎖制動系統**（，簡稱**ABS**）係一部車嘅主要機械結構，通常又叫**防鎖煞車系統**、**防鎖死剎車系統**或者係**防抱死剎車系統**。佢透過控制各個車轆嘅煞車力度，唔畀車轆鎖死，去維持車胎嘅抓地力，令架車冇咁易失控。

## 參考
樹 (抽象資料類型)

**樹**（）係一種喺電腦科學上好有用嘅數據結構，重點特性係拃數據有「高低層」之分。

## 定義

一樖數據樹都係會
*有若干粒節點（node），每粒節點都儲住咗件數據；而且
*啲節點分層－除咗做起始點嗰粒節點（根節點；root）之外，每粒節點有一粒（而且頂櫳一粒）母節點（parent；指喺嗰粒節點上面，連住嗰粒節點嘅另一粒節點）；
*一粒節點可以有若干粒子節點（child / children）；

於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條**獨一無二**嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層... 如此類推。好似下面幅圖噉，幅圖表示緊樖數據樹，嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。

## 運算

對樹型數據可以做嘅簡單運算有以下呢啲：
*`EmptyTree`，出一樖空嘅數據樹；
*`MakeTree(v, l, r)`，建立一樖二元樹（binary tree；指樖樹每粒節點頂攏得兩粒子節點，好似下圖噉），根節點係 `v`，由兩樖二元樹 `l` 同 `r` 組成；
*`Leaf(v) = MakeTree(v, EmptyTree, EmptyTree)`－建立一樖得一粒節點 `v` 嘅二元樹；
*`isEmpty(t)`，如果 `t` 係樖空嘅數據樹，噉 `isEmpty(t)` 會出 `1`（真），否則就出 `0`（假）；
建立一樖有咁上下複雜嘅二元樹可以用類似噉嘅碼（睇返遞歸）：
:`t = MakeTree(8, MakeTree(3,Leaf(1),MakeTree(6,EmptyTree,Leaf(7))), MakeTree(11,MakeTree(9,EmptyTree,Leaf(10)),MakeTree(14,Leaf(12),Leaf(15))))`

## 應用

喺實際應用上，樹呢款數據結構成日畀人攞嚟儲住一啲有關決策嘅資訊：想像家吓有人工智能研究者想教電腦玩遊戲，想部電腦識捉國際象棋；佢可以（簡化講）教部電腦將捉國際象棋嘅過程想像做一樖數據樹－捉國際象棋可以想像成喺每個時間點（層）度揀其中一個可能選擇（每粒節點表示其中一個可能選擇），跟住再行去下一個時間點（去下一層）嗰度，而每粒節點入面嗰件數據表示「揀呢個選擇嘅效益」。有關數據樹嘅具體應用例子，可以睇吓蒙地卡羅樹搜尋（MCTS）呢種演算法。
## 睇埋
*數據結構
*二元搜尋樹
*蒙地卡羅樹搜尋

## 攷
偏好

喺經濟學同第啲社會科學上，**偏好**（；）係指一個決策者對幾個可能選擇作出「邊個效益高啲、邊個效益低啲」嘅判斷。

## 睇埋
*決策
*遞移關係
承諾升級

**承諾升級**（**escalation of commitment**）係一種行為模式，指一個決策者面對一個選項，隨住佢繼續採取嗰個選項嘅所得愈嚟愈負（得益愈嚟愈少或者損失愈嚟愈多），但佢因為某啲原因而焗住要繼續採取嗰個選項。
同時行動選擇

**同時行動選擇**（**simultaneous action selection**）係遊戲設計同博弈論等領域上嘅一個概念，指一隻遊戲或者一場博弈俾參與者喺同一時間進行決策。對每位參與者嚟講，「知道對手揀咗乜嘢選擇」同「俾對手知自己揀咗乜嘢選擇」係同時發生嘅。

## 遊戲設計

*同步回合解決（simultaneous turn resolution）：遊戲程式包含兩個階段－命令階段同執行階段；喺命令階段，每個玩家都可以睇到有關戰場嘅資訊，並且作出決策，再話俾個遊戲程式知佢想做乜嘢決定，然後個遊戲程式會攞嗮所有玩家嘅決定，再進入執行階段，郁手按遊戲嘅原本狀態同玩家嘅決定改變遊戲世界嘅狀態，跟手再進入返命令階段同話俾玩家知上個回合之後發生咗乜事，一路重複上述過程，直至分咗勝負為止。
*有暫停嘅同步回合解決（simultaneous turn resolution with pause）：一般情況下，隻遊戲會好似即時制嘅遊戲噉行，**不過**每當有玩家想俾指令嗰陣，遊戲世界會停低唔郁，等佢嘅指令，但個指令就算俾咗都會去到下一個回合開始嗰時先會執行（所以依然算係回合制遊戲），而喺下一個回合開始之前，個玩家無論點撳都唔會影響到個遊戲嘅狀態。
## 參攷
岳史迪

**岳史迪**（亦叫**莫史迪**）上校（**Steve Austin**），男，係美國超級英雄電視劇《無敵金剛》嘅主角，由李美佐斯（Lee Majors）飾演，由馮錦倫配音。個角色係基於 Martin Caidin 嘅 1972 小說 *[[Cyborg (novel)|Cyborg]]* 。

## 香港譯名
《無敵金剛》喺香港播出時，主角譯名「岳史迪」。「史迪」係當翡翠台播出對「Steve」嘅對譯，主角姓「Austin」粵語譯音係「岳」。唔少人會講成「莫史迪」，可能「太空人岳史迪」讀嘅時候，「人」嘅尾音 n 同「岳」嘅 au 癡埋造成。

## 片頭介紹
當年香港無線翡翠播粵語配音版本，將每集片頭旁白改成：「太空人，岳史迪，失事之後受咗重傷，經過醫生嘅診斷，認為可以改造佢，令佢變成一個左眼、右手、雙腳都與眾不同嘅超人，呢次改造，卒之成功，岳史迪而家，堅強、敏捷、智勇雙全。」

畫面所見嘅太空船飛行同失事片段，係現實中美國諾斯洛普公司嘅兩款測試機： 由 B52 轟炸機喺高空放出同埋  試飛降落嘅失事片段。

現實之中，揸 M2-F2 發生意外嘅係彼得森，意外之中受傷，因治療過程中感染金黃葡萄球菌令到右眼盲咗。

## 劇情
岳史迪上校改造之後成為 Cyborg，為國家安全機構工作，佢呀頭係，負責特別任務，用超能力，捉壞人，化險為夷，最終完成任務。

### 能力
由於當年科幻片電影特技未喺好勁，所以主角喺緊急關頭大顯身手，慢鏡頭跳高十幾尺（實際上係高位跳落嚟，倒帶播出，動作完成即駁去正常畫面播出）、跑步快過車、機械手大力無比、超級聽力、視力。

### Spin off
故仔中佢個舊相好，網球員（Jaime Sommers）（由蓮茜韋納演）因為跳傘失事，亦改造成 Cyborg，跳傘意外令佢記唔起岳史迪。因為呢個角色受歡迎，佢喺 Spin off 電視劇《無敵女金剛》（*The Bionic Woman*）中擔正。

## 深入民心
呢個劇集嘅角式喺七八十年代香港紅到爆，連周星馳嘅《百變星君》都有參攷佢。保險公司 ING 亦用「莫史迪」賣一系列嘅廣告。

## 參考資料

## 連出去
* Six Million Dollar Man 無敵金剛 (片頭介紹)
* 1973 Six Million Dollar Man 無敵金剛

類:美國電視劇
類:虛構角色
澳門大學一覽

澳門一共有10間高等院校，當中4間係公立，6間係私立。其中澳門大學校舍由氹仔搬咗去橫琴，原有氹仔校舍分別畀咗澳門城市大學、澳門理工大學同埋澳門旅遊學院。

## 公立院校

## 私立院校

## 研究機構
*聯合國大學國際軟件技術研究所
*澳門歐洲研究學會

## 參考

## 出面網頁
*教育及青年發展局

*
類:澳門一覽
追風箏的孩子

**追風箏的孩子**可以係：
*追風箏的孩子 (小說)
*追風箏的孩子 (電影)
*追風箏的孩子 (歌)，張敬軒收錄喺2007年專輯《酷愛》嘅一首歌。
追風箏的孩子 (小說)

《**追風箏的孩子**》（）係美籍阿富汗裔作家卡勒德·胡賽尼嘅第一部小說，亦係第一部由阿富汗裔作家創作嘅英文小說。

## 內容簡介
12歲嘅有錢人家少爺阿米爾同僕人個仔哈山，自細一齊長大，佢哋兩個年紀差唔多，兩個嘅感情好似兄弟噉，總係一齊玩，一齊分享有趣嘅故事。不過，喺一場風箏比賽之後，發生咗一件悲慘不堪嘅事，永久破壞咗兩個人之間嘅友情，從此各自走上唔同嘅人生道路，但係最後係以兩人意想唔到嘅方式，重新連接起大家嘅關係。

雖然阿米爾喺冇幾耐之後同阿爸逃去美國，以為噉就可以逃避過去嘅自己，但係關於哈山嘅回憶一直都消除唔到。阿米爾感到非常內疚，無法原諒自己當年對哈山嘅背叛同懦弱嘅行為。為咗贖罪，阿米爾終於再度踏上離開咗廿幾年嘅故鄉，希望能夠為不幸嘅好友盡最後嘅心力。
風險判斷

**風險判斷**（；）係指一個人判斷每個選項嘅風險當中涉及嘅認知過程。

## 睇埋
*道德風險
*風險管理
葡京人

**葡京人**（）又叫**澳門葡京人**（）係澳門主題公園渡假村股份有限公司喺澳門路氹城起嘅大型度假村，近澳門東亞運動會體育館同上葡京，佔地10.6萬平方米，總建築面積有14.1萬平方米。曾先後提出起Jockey Club Hello Kitty主題樂園。項目經多次延後同更改，項目喺2018年8月平頂，其後公佈項目名為葡京人綜合渡假村。董事何猷亨表示呢幾年嚟澳門落成嘅主題度假村欠缺澳門經典元素，呢個項目希望以新形式延續澳門人嘅集體回憶，重塑澳門面貌。

由2020年12月20號開始，借出酒店畀政府作為「自選醫學觀察酒店」提供有需要人士自費入住，喺借用為「自選醫學觀察酒店」期間，葡京人酒店嘅餐飲、零售同娛樂項目將唔會對外開放。原本打算同澳博嘅上葡京一齊喺2020年開幕，但係兩者都因為武漢肺炎而要延長至2021年初先開幕。

2021年6月23號，澳門主題公園渡假村有限公司透過新聞稿表示，7月17號開始部分設施將會率先開放。

此架步現時冇賭場，將來可能會開翻間。

## 結構
度假村大樓有12層高，設有三個酒店品牌，提供合共820間客房。包括葡京人酒店、全球首間以LINE FRIENDS作為主題嘅酒店和全球第一間L'OCCITANE酒店。而建築細節會參考澳門嘅經典建築物，例如愛都酒店、皇宮娛樂場同新中央酒店等。

### 葡京人酒店
以現代風格設計呈現1960年代澳門舊風貌，設有574間客房。

受武漢肺炎影響，由2020年12月19號起，呢間酒店畀澳門政府作為自選醫學觀察酒店之一。

### LINE FRIENDS 主題酒店
LINE FRIENDS主題酒店提供82間客房同套房，分為3種唔同特色嘅主題客房，包括「LINE FRIENDS主題房」、「BROWN主題房」同「CONY主題房」。

### L'OCCITANE 酒店
全球第一間以國際出名天然護理品牌L'OCCITANE為設計藍本嘅主題客房，設有164間客房同套房，以品牌嘅發源地—法國南部普羅旺斯作為設計主題。

## 設施
購物商場設有100間商店，有仿舊葡京外觀嘅「鳥籠」裝飾，牆身以LED燈點綴住澳門獨特風景，展現出新穎澳門印象，又以戶外懷舊街景同室內未來場景為主題，另外亦設有全球首個結合震撼視覺元素，全長388米長，一共設有5條滑翔道嘅高空滑索、12米高嘅室內跳傘館Indoor Skydiving同埋集IMAX影院同MX4D影院，合共9間影院提供大約1,200個座位嘅英皇戲院等。

## 澳門皇宮
「澳門皇宮」參照當年第一艘以「賊船」成名嘅「皇宮娛樂場」而建設，呈現中國宮廷氣派。

## 參考
樹遍歷

**樹遍歷**（**tree traversal**），又有叫**樹搜尋**（**tree search**），喺電腦科學上係指搜尋樹狀數據嘅演算法。
價值投資

**價值投資**（）係一種投資策略，指用基本分析（fundamental analysis；分析財務報表、市場同利率等因素嚟評估間公司嘅前景）對見到嘅上市公司作出分析，並且郁手買認為係價錢低得滯嘅嘅股票。

對於採用價值投資嘅投資者嚟講，靠投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係搵出第啲人唔識珍惜嘅公司嘅股票，買入呢啲股票，等到呢啲股票（如自己預期）升嗰陣，自己就有賺。好出名嘅「股神」巴菲特（Warren Buffett）就好鍾意用價值投資呢種策略。

## 攷
北賴

**北賴**（）係馬來西亞檳城州威中縣一個城鎮，亦係北海嘅市郊，北面係北海市區，東臨詩不朗再也。北賴亦因為坐落喺檳威大橋同檳城港口側近而不斷發展，衍生出詩不朗再也嘅衛星城市。

喺北賴河河口嘅「北賴」，呢個名係由水路得嚟。喺1800年英國東印度公司攞到呢個地區後，呢條河就以泰文*plai*（），翻譯做「*the end*」，因為佢形成咗英國嘅「Province Wellesley」同拉達那哥欣王國暹羅附庸國轄下嘅吉打蘇丹國之間嘅邊界。所以，北賴河標誌住暹羅最南面嘅影響力 當時嘅英國地圖將北賴河南岸叫做*Prye*。

## 地理

北賴喺北賴河嘅河口，呢個河口啲水會排入檳威海峽。北賴喺北賴河南岸，北部同北海接壤。北賴嘅工業區主要喺北賴海濱地區，喺檳威大橋同北賴河中間。而鄉鎮詩不朗再也喺北賴東面。

## 人口
根據2010年馬來西亞統計局人口普查，北賴有 14,433人。主要由華人、馬來人同印度人組成。

由於北賴工業化程度好高，呢度亦有好多外地勞工，特別喺中部區域截至2010年，外國人佔北賴總人口多過7%。

## 交通

檳威大橋連接北賴同檳城島。

## 教育
北賴有9間小學、5間中學、1間國際學校同一間私立大專院校。

**小學**

**中學**

**國際學校**
* 檳吉臺灣學校
**私立大專院校**
* 馬來西亞開放大學
除咗呢啲學校，詩不朗再也擁有檳城州一間主要公共圖書館。

## 醫療
由馬來西亞衛生部管理嘅詩不朗再也醫院(Seberang Jaya Hospital)係檳城州六間公立醫院之一。佢喺詩不朗再也附近，亦係詩不朗再也市嘅主要醫院。呢間擁有393張病床嘅醫院提供各種專科治療，包括普外科、腎學同婦產科。另外，醫院進行緊改善工程，預計喺2021年完工，預計可以增加316張病床。

## 參考
基本分析

**基本分析**（**fundamental analysis**）喺會計學同金融學上涉及分析財務報表、市場同利率嘅等因素嚟評估一間公司嘅前景。
動量投資

**動量投資**（）係投資策略一種，指個投資者集中於買啲近排喺度升值嘅股票：

動量投資嘅觀點主張，最能夠預測一隻股票嘅未來價錢嘅資訊就係嗰隻股票早排（一般係過去 3 至 12 個月）嘅價錢－就好似股價嘅上落會有動量（momentum）噉，一隻股票愈升佢股升勢就會愈勁，一隻股票愈跌佢股跌勢就會愈勁，所以投資者要做嘅就係「買嗰排升勢勁嘅股票」同埋「賣嗰排跌勢勁嘅股票」。採取動量投資策略嘅投資者好睇重評估股價嘅升勢同跌勢，途中成日都會用到數據科學（data science）上嘅技術。

## 攷
法蘭克福證券交易所

**法蘭克福證券交易所**（）係位於法蘭克福嘅一間大型證券交易所。

類:歐洲證券交易所
類:德國經濟
類:法蘭克福
固定資本

**固定資本**（）指好似「機械」等實質、喺生產過程當中俾人重複噉用嘅資本。

## 定義

## 睇埋
*投資
增長投資

**增長投資**（**growth investing**）係投資策略一種，指個投資者集中買一啲升值潛力高嘅股票：採用增長投資嘅投資者著眼於市場同公司嘅增長潛力－佢哋會分析唔同產品嘅市場，睇吓邊啲產品嘅公司喺未來最有增長潛力，再（用基本分析嘅結果同過往股價等嘅指標）睇吓呢啲產品嘅公司當中邊間最似會增長，然後就買入嗰啲公司嘅股票。廿一世紀初嘅研究指，增長投資嘅表現（長遠嚟講賺到幾多錢）冇價值投資咁好。

## 攷
伊斯蘭黃金時代

**伊斯蘭黃金時代**（**Islamic golden age**）係指大約 8 至 14 世紀嘅伊斯蘭世界。當時嘅伊斯蘭世界喺科學同經濟等方面都有重大發展。
上葡京

**澳門上葡京綜合度假村**（），簡稱**上葡京**（）係秏資300億港幣，起喺路氹城嘅綜合型酒店渡假村，為澳娛綜合嘅生意。由於與地盤有關同冇關嘅天災人禍頻仍，開幕日期一再推遲。

上葡京所在地段鄰近澳門東亞運動會體育館，佔地70,468平方米，超過九成地方唔係博彩設施，將設有大約27,000平方米博彩區，設大約700張賭檯同1,200部老虎機。總樓面面積為521,435平方米。另外停車場同園林綠化部分，分別佔地77,158同37,386平方米。

## 期
上葡京地段喺2013年5月3號由時任澳門特別行政區運輸工務司司長劉仕堯批出，喺2014年2月13號正式動工，最初預計喺2017年啓用，但係工期變化，之後定於2018上半年開業。然後，2017年嘅工業意外以及天鴿風災令工期延長，於是又將預計開幕時間推遲到2019下半年。最終項目喺2019年底竣工，準備喺2020下半年開幕。不過由於武漢肺炎疫情持續肆虐全球同財政問題，最新宣布會响2021年下半年正式揭幕。多次火災同欠薪糾紛，係工程嘅另外兩大阻礙。

## 禍
2015年11月22號，由於操作出錯，有個25歲外籍內地男僱工，喺上葡京地盤被鑽探機威吔纏住吊起咗，搞到左手臂骨折。

2015年11月28號，上葡京地盤火警，被燒嘅主要係大面積桁架，消防覺得起火原因唔尋常，通知司法人員調查。

2016年6月24號，十多個外地建築工去到上葡京地盤集會討薪。佢哋嘅代表黃雄飛表示，總共有120個工友被拖糧，總金額達八百多萬；關事嘅唔止得澳博，重包括成龍工程有限公司同澳門中河建築有限公司。

2016年9月9號，上葡京地盤有塊200公斤重嘅玻璃幕牆喺吊運中途，跌咗落嚟，砸死咗個48歲林姓外僱內地男工。

2016年9月14號，4個年齡為24至51歲，上葡京地盤嘅內地男工人，喺嗰道一個好高嘅天秤上面掛起寫住「澳博（、）成龍（、）還我血汗錢！！」嘅直幡兼危坐，追討欠薪；消防員嚟到打開救生氣墊戒備；之後其中一個爬返落去天台，同資方代表講數；最終佢哋統統安全噉走返落嚟。

2016年09月19號，報稱喺上葡京地盤做開嘢嘅大約五十多／七十多個本地人，去到勞工局投訴被無理停工同解僱。陪同佢哋嘅李靜儀透露，受影響嘅員工有九十多人，受聘到上址做清潔雜工，點知唔夠一個禮拜就被老細停咗工。李靜儀話，個地盤約略有三千七百個外僱，當中有唔少同呢班人工種相同；噉樣做，即係將本地人當成臨時替工，僱主涉嫌違反「本地人優先就業」嘅法定原則。勞工局其後發布新聞稿，話有做嘢，又幫86個本地僱員登記咗資料，兼會繼續跟進協調，確保本地僱員持續優先就業。兩日之後，總承建商同工人喺勞工局重新簽約，受影響嘅大約九十人，通通以原本嘅薪酬同福利條件復工。

2016年11月27號，喺上葡京地盤，有幅啱啱砌好嘅磚牆塌咗，整傷個49歲內地男外勞；佢右小腿出血，懷疑骨折，送院治理。

2016年12月26號，有個33歲內地男外僱冷氣技術工，喺上葡京地盤搬鋁板時唔小心被其壓傷，右小腿懷疑骨折，經初步包紮後送院。

2017年3月17號，上葡京地盤火燭，522人要疏散，冇傷亡，消防認為起火原因可疑，叫司警跟手調查。

2017年4月17號，上葡京地盤有個27歲外僱男工，開工時被電線轆輾過腳掌而骨折。

2017年6月18號，上葡京地盤一個47歲姓唐嘅內地男性外僱工人，喺高樓頂開工期間，因叉錯腳而跌死咗。至此，嗰處已經有兩次死人意外，勞工局勒令全面停工。司警調查後相信，係由於個57歲嘅關姓澳門男管工，擅自叫人拆走咗啲應有結構，嚟方便材料搬運，先至釀成慘劇，於是响同年9月25號以涉嫌「違反建築規則及擾亂事業」罪名，將佢交去檢察院法辦。

2017年9月23號，上葡京地盤火燭，88個工人要疏散，期間有個外籍勞工被困，由消防救走，一個消防員救火時唔舒服，要去醫院；總共有一個地盤看更同一個消防員受傷。消防局調查發現，火頭有三個，懷疑係縱火案，於是交咗畀司警繼續查。

2018年2月5號，有班上葡京地盤工人喺地盤外面請願，指二十多個本地工人被拖糧加埋過百萬澳門幣，向新裕建設工程有限公司同潘智權追數；後嚟有自稱「澳博」代表現身，同工人代表入咗去地盤道斟，工人最終和平離開。工人代表話，已經準備好寄律師信；若果再收唔到錢，會開始「有限度開工」。

2018年5月12號，有個三十幾歲嘅男性內地泥水工人，為咗追薪約莫一萬三千蚊澳門幣，危站於上葡京地盤一幢大廈高處邊緣，企圖跳樓。勞工局職員同司警談判專家成功勸到佢自行脱險，欠薪公司嘅人亦到場還清咗欠款。

2018年11月12號，大概七十個自稱上葡京地盤外僱工人，一齊去到勞工局投訴收唔足糧，要求介入；代表張先生指班人上個月已經嚟反映過，然而該局冇誠意處理兼一味推搪。

2018年11月27號，有上葡京地盤員工，發現地庫一間擠建材嘅房出煙，於是自己射水同叫嚟消防；無人整親；司警話，嗰處地上面有堆被燒毀嘅紙皮同膠建材，重有煙頭，初步將單嘢列作縱火案。

2019年4月1號，澳亞衛視報道：澳門人林先生向該電視台控訴，上葡京承建商集寶澳門有限公司似乎「假招工」，耍到佢氹氹轉；佢向勞工局投訴咗；之後，起初向佢「招工」嘅中介人，畀2,000蚊澳門幣話補償下，不過要佢簽署份造假文件（寫住來路不明嘅德億建築工程有限公司）；收尾勞工局裁定投訴唔成立。

2019年4月7號，上葡京有間雜物房着咗火，消防員嚟到之後救熄咗，無傷到人；消防認為有可疑，交畀司警查落去；列為懷疑縱火案；現場發現多個煙頭；有膠桶、膠紙同雜物燒爛咗。

## 註

## 考

## 拎
*澳門上葡京綜合度假村｜GRAND LISBOA PALACE
*Grand Lisboa Palace Macau 澳門上葡京 - 主頁 | Facebook
阿姆斯特丹證券交易所

**阿姆斯特丹證券交易所**（）係由荷蘭東印度公司喺1602年成立嘅證券交易所，係世界上第一間證券交易所。

類:歐洲證券交易所
類:荷蘭經濟
類:阿姆斯特丹
馬笑英

**馬笑英**（，）係南洋粵劇花旦同香港電影演員，鄉下喺廣東省順德縣，星加坡出世，係屋企大女，阿爸係藥材鋪當掌櫃；阿媽係洗衣婦，13歲時登臺演粵劇幫補家計，並「唱桂枝」（街頭賣唱），至15歲時已經喺南洋成為粵劇嘅正印花旦，後嚟喺香港加入馬師曾嘅太平劇團，二次大戰後係電影及電視演員。

馬笑英個妹馬金娘亦係粵劇及電影艷星。馬笑英曾經同笑匠伊秋水結婚；離異後再嫁電影監製張作康，育有兩仔一女。

馬笑英曾經同黃曼梨、黎灼灼、李倩蘋、徐意、甘露、鄭文霞、李月清、容玉意、陳皮梅、黎雯、高偉蘭（盧敦夫人）等結義金蘭組成「十二金釵」。馬笑英嘅誼女係許瑩英嘅小白燕。

1978年2月9號，馬笑英嘅70歲生日正日，喺九龍美孚新邨嘅住所心臟病突發，急送瑪嘉烈醫院搶救不治逝世。2月13號喺九龍殯儀館舉行喪禮，遺體下葬九龍長沙灣天主教墳場。

## 電影

## 參考

## 出面網頁
*
生日快樂

**生日快樂**係對生日嘅人嘅祝賀說話，亦可以係：
*生日快樂 (電影)，香港電影
*生日快樂 (電視節目)，由香港電台電視部製作嘅節目
*生日歌，慶祝生日唱嘅歌
*生日快樂 (伍思凱嘅歌)，由臺灣男歌手伍思凱主唱嘅國語歌曲
生日快樂 (電視節目)

《**生日快樂**》係由香港電台電視部製作嘅電視節目，喺2019年10月12號至12月28號播出，以紀錄片形式拍攝十二個家庭嘅故事。

## 節目簡介
節目以主角嘅生日為切入點，由每集主角訪問父母自己出世嗰日嘅經歷作為故事開端。透過家人嘅回憶，同搵生日禮物、相、信等，重拾生日嘅意義，唔單止係以個人為中心嘅慶祝，亦關乎一個家庭嘅成長同感情嘅建立。透過追尋生命來歷，了解自己嘅出世，對於父母嘅愛情或家庭關係上，帶嚟咗點樣嘅轉變，從中細味兩代人眼中嘅「生日」喺佢哋嘅生命當中，有啲點樣嘅意義。藉住今次拍攝嘅機會，畀年輕一代對上一代有更深入嘅了解，同時體會香港唔同時代嘅成長環境。

## 每集一覽

## 出面網頁
*香港電台網站 : 電視|生日快樂
快捷通軌道

**快捷通軌道**（），即為**巴生谷輕快鐵系統**，係一個服務馬來西亞巴生谷（包括雪蘭莪同吉隆坡）嘅城市軌道交通系統，依家營運緊嘅路線包括三條輕快鐵線路（安邦線、大城堡線、格拉那再也線）同一條單軌鐵路（吉隆坡單軌列車），四條路線加埋一齊總長度大約。快捷通軌道系統由擁有，同由佢全資子公司**快捷通軌道私人有限公司**（）營運，屬於吉隆坡快捷通（Rapid KL）品牌名稱旗下嘅公共交通服務之一，而旗下另一項公共交通服務係快捷通巴士（Rapid Bus）。快捷通軌道（以「吉隆坡快捷通」為名）、馬來亞鐵道、機場快鐵（ERL）同巴生谷捷運系統組成巴生谷嘅公共運輸鐵路網。輕快鐵採用標準軌，而單軌就採用ALWEG型軌道。列車營運時間由朝早6點至夜晚11點或者12點左右，繁忙時段平均每3分鐘一班車，非繁忙時段最耐14分鐘一班車。

## 發展歷史
### 建設背景
馬來西亞經濟發展由1980年代開始突飛猛進，令到首都吉隆坡機動車數量同道路交通流量不斷增加；加上馬來西亞政府採取扶持國產汽車工業嘅政策，令到馬來西亞成為國民汽車擁有率最高嘅東南亞國家。根據馬來西亞政府喺1980年代初進行嘅吉隆坡總體交通規劃，預測2000年首都私家汽車數量將會比1980年增加2.8倍，當局有必要改變交通政策同提高公共交通嘅比重，否則吉隆坡未來不得不面對嚴重嘅交通擠塞，所以嗰個規劃報告建議喺吉隆坡市中心形成以城市軌道交通為主、公共汽車為輔嘅交通運輸系統。

### 起嘅過程
#### 安邦線（Ampang Line）

1990年，由馬來西亞同外國公司組成嘅聯合體完成吉隆坡輕軌系統（LRT）嘅可行性研究，建議借鑒香港同新加坡起地鐵嘅經驗，並優先上馬從市中心通往東南方向、連接安邦同冼都嘅輕軌鐵路。1992年，輕軌運輸系統私人有限公司（Sistem Transit Aliran Ringan Sdn Bhd）由9間公司合股成立，負責呢條輕軌鐵路嘅建設同經營，所以呢條路線亦得名為「STAR」（實達輕快鐵，依家叫安邦線）。實達輕快鐵一期工程全長12.1公里，由安邦站至蘇丹依斯邁站，喺1993年8月完成融資協議並正式動工，至1996年12月起完通車。呢條線係馬來西亞第一條輕軌鐵路，軌道採用1,435毫米標準軌距，牽引供電制式為750伏特直流第三軌供電；由德國AEG公司（後來嘅Adtranz）同英國分別作為機電同土木工程承建商；投資模式為BOO模式（建設－擁有－經營）同土地補償，以配合當時馬來西亞政府嘅公用事業民營化政策。實達線二期工程包括北延線（蘇丹依斯邁站至冼都東站）同南延線（陳秀連站至大城堡站），兩條延線都喺1998年起完通車。喺2016年7月，大城堡線延長線正式通車。依家，安邦線被拆分做兩條路線，分別係安邦線同大城堡線。

#### 格拉納再也線（Kelana Jaya Line）

1993年，為配合將喺吉隆坡舉行嘅1998年英聯邦運動會，馬來西亞政府決定喺吉隆坡起第二條輕快鐵鐵路，於是成立輕軌運輸合作項目私人有限公司（Projek Usahasama Transit Ringan Automotif Sdn Bhd），嚟負責第二條輕快鐵線路嘅實施，所以呢條路線亦得名為布特拉輕快鐵（Putra LRT）（依家叫格蘭那再也線）。布特拉輕快鐵全長29公里，喺吉隆坡市內由東北向西南延伸，連接鵝嘜同格蘭那再也，途徑雙子塔同吉隆坡塔等出名地標。布特拉輕快鐵嘅投資模式為BOT模式同土地補償，喺1994年2月正式動工，第一階段（格拉那再也站至中央藝術坊站）喺1998年9月起好通車，第二階段（中央藝術坊站至鵝嘜站）喺1999年6月起好通車。呢個係啟用當時係世界上營運里程最長嘅全自動無人駕駛輕軌系統，亦係全球第四個龐巴迪先進快速軌道交通系統（ART），採用直線電機驅動嘅無人駕駛列車、750伏特直流第三軌供電、「SelTrac」CBTC移動閉塞系統。喺2016年7月，格蘭那再也線延長線正式通車。

#### 吉隆坡單軌鐵路（KL Monorail）

1996年，馬來西亞政府批准興建吉隆坡單軌列車（KL Monorail）計劃，呢項計劃最初曾經被叫做旅客捷運系統（PRT）。呢條跨坐式高架單軌鐵路全長8.6公里，串連吉隆坡中央車站交通樞紐同市中心金三角地帶。呢條採用BOT模式興建嘅單軌鐵路喺1993年8月正式動工，由吉隆坡基建集團（KLIG）擁有40年嘅特許經營權，機電同土木工程承建商原本係日本日立公司，但係1997年亞洲金融風暴後因融資困難而暫停工程；1998年改由本國企業「MTrans」公司（而家）繼續完成工程，至2003年8月建成通車，總共耗資11億8000萬令吉。

### 企業重組
但係，上述三條城市軌道交通路線起完通車之後，三間輕軌鐵路同單軌列車營運商都面臨嚴重財政困難，主要原因係基礎建設同車輛購置費用等固定投資嘅債務償還壓力，而且客流量水平亦遠低過建設規劃時估計。由於吉隆坡私家車擁有比率好高，加上政府缺乏對泊車設施同接駁交通等配套規劃，令到好多吉隆坡市民仍然習慣使用私家車出行，阻礙咗城市軌道交通系統使用率嘅提高。以安邦線為例，嗰條線最初預計到2003年嘅日均客流量將達到50萬人次，但實際只係達到11萬人次。另外，城市軌道交通系統建設規劃上不足亦備受批評，由於三條路線分別由三間公司各自營運而互不隸屬，當呢幾條路線落成時並無統一嘅轉乘車站，令到乘客轉乘另一條路線好麻煩。

2001年11月，馬來西亞聯邦政府不得不負起最後承擔者嘅角色，接管呢兩間頻臨破產危機嘅輕軌鐵路營運公司，由企業債務重組委員會（CDRC）負責對佢哋進行債務重組，當時呢兩間公司合共仲有57億令吉（大約合16.1億美元）未償還債務。之後，為咗加強整合吉隆坡公共交通系統、提升公共交通嘅營運效率同服務質素，馬來西亞聯邦政府喺2004年7月注資成立吉隆坡快捷通公司（RapidKL），作為（Prasarana）嘅子公司，由2005年1月1號開始成為吉隆坡嘅公共交通營運商，負責經營巴生谷輕快鐵鐵路同巴士服務。2007年5月，營運單軌列車嘅吉隆坡基建集團因無能力償還巨額貸款而宣佈破產，並喺同年11月由馬來西亞國家基建公司收購吉隆坡單軌列車。自此，安邦線、格拉那再也線、吉隆坡單軌列車構成咗巴生谷輕快鐵系統。

### 近年發展
2011年，吉隆坡快捷通公司推出叫自動售檢票系統（AFC）嘅綜合票務系統，畀乘客可以喺自動售票機購買代幣式車票，只需一個代幣即可以通行所有輕軌同單軌鐵路嘅車站；而持有「一觸即通卡」（Touch'n Go）或者「我的快捷卡」（MyRapid Card）嘅乘客，可以直接喺驗票閘機上拍卡同進出車站。自動售檢票系統喺2011年11月開始喺輕軌車站開始使用，並喺2012年2月開始擴展至所有單軌列車車站。2013年1月，馬來西亞國家基建公司宣佈進行企業架構重組，建立快捷通軌道公司（Rapid Rail Sdn Bhd）經營原本由吉隆坡快捷通公司營運嘅鐵路服務，建立快捷通巴士公司經營原本由吉隆坡快捷通公司營運嘅巴生服務。

2018年由一觸即通公司同支付寶合作研發嘅Touch n go電子錢包開通咗乘車碼服務，依家處於試運營階段，適用於部分車站，用戶可以喺Touch n go公司申請，即可以體驗呢項服務。

## 營運模式

## 註

## 參考
電子控制單元

**電子控制單元**（，簡稱**ECU**）係一架車嘅主要控制程序，佢主要係通過專用儀器修改參數以提升車輛性能，又稱**行車電腦**。

## 參考
生日快樂 (電影)

**生日快樂**（）係2007年上映嘅港產片，改篇自劉若英嘅短篇小說《Happy Birthday》，由馬楚成執導，古天樂、劉若英主演。

## 出面網頁
*
*
*
*
*
*
煞車優先系統

**煞車優先系統**（，簡稱**BOS**）係車輛嘅一種裝置，呢個系統主要以行車電腦檢測司機打算係乜嘢時候加速同收油，到時可以令車輛正常減速。

## 睇埋
*防鎖制動系統

## 參考
林泳怡

**林泳怡**（，）係香港女演員同節目主持，2016年出道。2021年參加《全民造星IV》，60強止步。香港電台第二台《晨光第一線》主持。

## 演出
### 電台節目（[[香港電台]]）
*2023年開始：香港電台第二台《晨光第一線》、《150遇上170》節目主持

### 電視節目（[[港台電視]]）
*2018年開始：《日常8點半》廠景及外景主持
*2021年開始：《出耆好玩》廠景及外景主持
*2022年開始：《防疫速遞》外景主持
*2022年開始：《抗疫快訊》主播
*2022年開始：《凝聚香港》 廠景及外景主持
*2022年：《新時代奮鬥者》參加者
*2023年：《》主持
*2023年開始：《潮青誌》 廠景主持
*2025年開始：《廣東話去旅行》土耳其篇主持
*2025年開始：《政正關你事》主持

### 電視劇（[[港台電視]]）
*2019年：《星星的孩子》-「來自B612的愛情」 飾 Julie
*2020年：《》-「步步為艱的少女」 飾 淇淇

### 電視節目（[[ViuTV]]）
*2016年：《我說過要你快樂》參加者
*2017年：《快樂童盟 - 手作仔》（第1、2季）主持
*2020年：《對號入座‎》 十二星座男女
*2021年：《YOLO的練習曲‎》演出 （飾 娛樂記者）
*2021年：《全民造星IV》參賽者
*2022年：《放學請入會》主持
*2022年：《情緒迷宮》（第8集抑鬱症2）演出
*2024年：《科學節目有人體》主持
*2025年：《老友記實用手冊》主持

### 電視劇（[[ViuTV]]）
*2021年：《太平紋身店》 飾 Chris（第3-4集）
*2022年：《冥冥之中》 飾 詩雅（第27集）

### 電影
*2017年：《29+1》
*2021年：《二次人生》 飾 天心朋友Vicky

### 舞台劇
*咪嚤劇團《小飛俠勇救聖喇拔》
*新光中國劇曲文化《小城風光》
*普劇場《少年十五二十時》
*六四舞台《王丹》
*荒園創作《奇妙王園2014·再度走近版》
*一條褲製作《十一騷動》
*查馬迪高斯《坐於碎星閃閃的天空閒下》
*樂心社《香格里拉》
*人間搞作《飛翔的童話》
*全港大型禁毒音樂劇《一個快樂的地方》

### [[音樂錄像|MV]]
*林穎彤《忽然又想起你》
*關菊英《遺忘了以往》
*王祖藍《歌和老街》
*鍾舒漫《預留幸福》
*關心妍《愛是不保留》

## 出面網頁
*
*
* 全民造星IV | Vicky
汶萊灣

**汶萊灣**（）係喺東南亞汶萊同馬來西亞兩國之間嘅一個海灣。呢個海灣係汶萊同馬來西亞沙撈越嘅重要交通航道。汶萊灣喺汶萊首都斯里巴加灣市嘅東側外海。

一條嘅淡武隆大橋環跨汶萊灣連接汶萊嘅摩拉縣同淡布隆縣。而橫跨汶萊灣路段有長。

## 環境
汶萊灣包含大約8,000公頃嘅潮汐泥灘同沙地平灘、海草床、珊瑚礁、紅樹林、海灘森林和同砂岩細島。 呢度畀國際鳥盟（BirdLife International）確認為重點鳥區（IBA），因為佢支持大量鳥類，包括Bonaparte's nightjar、Lesser adjutant、Storm's stork、唐白鷺、鐵嘴沙鴴、諾氏鷸同紅燕鷗。威脅包括近岸拖網捕撈、水鳥狩獵同埋因紅樹林清除而造成生境破碎化。

## 參考

* Caldecott (1987); Currie (l979a, l979b, 1980 & 1982); Farmer (1986); Farmer et al. (1986); Howes & Sahat (in prep); Karpowicz (1985); Lindley (1982); Sahat (1987); Teng (1970 & 1971); UGL Consultants Ltd (1983).
* John R. Howes, Mohammad Jaya bin Haji Sahat and Euan G. Ross.
巫金

**巫金**（)（馬來語：**Mukim**）係馬來世界一種政區嘅音譯，原意等同係中文語境中嘅**區**。巫金原本係指一座清真寺所服務嘅範圍，依家已成為部分東南亞國家同地區嘅政區。等級低過「縣」（馬來語：Daerah / Jajahan），但係高過「甘榜」（馬來語：Kampung，即係解「村」）。領袖被稱做「彭古魯」（馬來語：Penghulu）。

## 來源
*Mukim*係源自阿拉伯語嘅借詞。*Muqim*（）原意係指居民，之後*Mukim*喺馬來語入面引申爲教區，即係指一座清真寺所服務嘅區域。*Mukim*相等於西方教區*Parish*嘅概念，即係每個巫金都以（回）教堂為中心，主要負責馬來人內部宗教同傳統嘅管理事務，同時亦係一個重要嘅賦稅單位。再之後檳城同馬六甲採用咗*Mukim*嚟表示一個細分嘅次區域*Sub-division*，其中包含幾百個小土地*Holdings*而無特別提及嗰個地區嘅清真寺，所以無特殊嘅宗教意義。隨住人口增長同地方發展，巫金已經唔再特定指某座清真寺嘅範圍，而係成爲咗政區嘅單位名。根據出版嘅《》，現代馬來語入面*Mukim*有三種意思：

# 永久居民；長期居留（喺麥加，超過一哈芝期）
#喺一間清真寺範圍入面嘅地區
#喺一位彭古魯管治下嘅地區

「巫金」（閩南語白話字：bû-kim）係東南亞華人用嘅譯詞，爲閩南語音譯，最遲1930年已經有記錄，並沿用至今。汶萊華文報章亦有用「慕金」。喺新馬地區，*Mukim*亦被翻譯做「區」。馬來西亞獨立中學嘅地理課本亦採用「區」嚟對譯*Mukim*。

巫金嘅首領被稱爲*penghulu*，音譯作「彭古魯」或「本固魯」。*penghulu*係馬來語*Hulu*（即係解頭）嘅衍生詞，原意係「受委爲某事務領袖嘅人」。

## 使用狀況
### 馬來西亞
喺馬來西亞，巫金係全國第三級行政區之一，喺州*Negeri*、縣*Daerah*之下，同市鎮*Bandar*以及鎮*Pekan*同級。馬來西亞1965年《國家土地法典》第11條闡明，州行政機構可以劃分縣、副縣*Daerah kecil*、巫金、市鎮同鎮。玻璃市州因面積太細無劃分縣份，但係有*巫金*。聯邦直轄區方面，吉隆坡無縣份但係有*巫金*。不過納閩同布城就無劃分*巫金*。

沙巴州同沙撈越州就有自行嘅土地法典。沙撈越無巫金。根據《沙撈越行政區劃條例》，沙撈越可以下劃省*Division*、縣*District*、副縣*Sub-district*同其他，但係唔可以涵蓋喺1996年《地方政府條例》下定義嘅地方政府管轄範圍。而根據《沙巴行政區劃條例》，沙巴可以下劃為省*Division*同縣*District*，無闡明巫金嘅劃分。不過，沙巴嘅縣議會官方網站有各自列出佢哋縣入面嘅巫金。

每個巫金由一名彭古魯領導，由各個州政府委任。馬來西亞嘅彭古魯亦被譯做「區長」、「村長」、「縣屬村長」、「行政長」或「鄉長」等。彭古魯係公務員，有固定薪資，呢點同村長*Ketua Kampung*唔同。彭古魯作爲州政府同人民之間嘅聯繫官，負責土地管理、伊斯蘭宗教管理、發展安全、社會活動同福利有關嘅事項。依家馬來西亞一共有1071個巫金。

#### 一覽

### 汶萊
喺汶萊，巫金係全國第二級行政區，喺縣*Daerah*之下，由一名彭古魯*Penghulu*領導。巫金之下仲可以再細分做「甘榜」*Kampong*。汶萊嘅彭古魯一職係由英國喺1931年創設，旨在幫助徵收人頭稅。2015年後，彭古魯同村長*Ketua Kampong*必須由嗰一區嘅居民投票選出。呢個亦係汶萊君主專制國家入面唯一一個民主選舉形式。依家汶萊一共有39個巫金。

#### 一覽

### 新加坡
喺新加坡，巫金只用嚟做土地登記制度，唔係作爲行政區劃。將新加坡劃分做64個勘測區，包括34個「巫金」*Mukim (MK)* 同30個「城鎮」*Town Subdivision (TS)*，呢啲巫金都係郊外地區。每個勘測區又可以細分做更細嘅「地塊」*Lots*。每個地塊由總測量師分配一個唯一嘅編號。依家新加坡一共有34個巫金。

#### 一覽

### 印尼
喺印尼，只有亞齊自治省有巫金。巫金喺省*Provinsi*、縣*Kabupaten*同市*Kota*，區*Kecamatan*之下。巫金下又再分爲「甘榜」*Gampong*。亞齊嘅巫金－甘榜行政制度喺1607年嘅亞齊蘇丹國就已經實施，喺2006年爲印尼第11號法令承認。亞齊巫金嘅領袖被稱爲「伊文」*Imeum*。依家亞齊一共有809個巫金。

## 註

## 參考
決戰偷心男

《**決戰偷心男**》（，）係一套2005年12月21號上畫嘅韓國喜劇電影，呢套片由孫藝真同宋一國領銜主演，導演。

## 參考

## 出面網頁
*
李善敏

**李善敏**（，綽號為**C Man**，），係香港女歌手同演員，前女子組合星座少女成員，同埋透過ViuTV嘅電劇《YOLO的練習曲》。佢喺2016年出道。

## 簡歷
李善敏喺香港出世同長大，目前做一位香港女組合星座少女嘅成員。2021年，佢拍攝《YOLO的練習曲》，角色為**C Man**。

## 演出
### 電視劇（ViuTV）
*2020年：《好人好姐》 飾 Macy （第4集）

### 電視節目（ViuTV）
*2021年：《YOLO的練習曲》 飾 C Man

## 出面網頁
*
*
卷積

喺數學入面，**卷積**係將兩個函數f同g乘埋嘅一種方法，量度咗呢兩個函數點樣互相影響，喺純數同信號處理入面都好有用。
扭子羣

喺交換羣嘅理論入面，一個交換羣A嘅**扭子羣**A_T裝住A入面所有有限階嘅元素（呢啲元素叫做**扭元素**）。
嵌入

喺數學入面，**嵌入**（或imbedding）係指一件數學物件裝咗喺另一件有同類結構嘅物件入面，例如一個羣同佢嘅子羣。
場擴張

喺代數入面，**場擴張**係指兩個場F\subset E，當中F上面嘅運算係E上面嘅運算嘅限制。
Schauder 基

喺泛函分析入面，**Schauder 基**係平時用開嘅Hamel 基嘅推廣，分別係 Hamel 基只可以用有限嘅線性組合，Schauder 基可以用無限和。

Schauder 基係以波蘭數學家尤利烏什·蕭德（Juliusz Schauder）命名嘅。
代數封閉場

喺代數入面，一個場F叫做**代數封閉**（），若果任何F[x]入面嘅多項式喺F入面都有解。一個例子係複數場\C，根據代數基本定理佢係代數封閉嘅，而唔封閉嘅例子就有實數場\R、有理數場\Q、p進數場\Q_p等等。若果E\supset F係一個代數擴張，而且E係代數封閉嘅話，就話E係F嘅一個**代數閉包**（algebraic closure）。上邊，\C就係\R嘅一個代數閉包，但係唔係\Q嘅代數閉包，因為\C/\Q唔係代數擴張。如果承認 Zorn 引理（等價於選擇公理）嘅話，所有場都有代數閉包。

代數封閉場一定係無限場，證明好簡單：若果F=\{x_1,\ldots,x_n\}係一個有限場，咁多項式\prod_{i=1}^n(X-x_i)+1 就喺個場 F 入邊無解。
代數 (代數結構)

數學入面，一個**代數**（）或者有時清楚啲，**場上代數**（Algebra over a field），係指一個有雙線性向量乘法嘅向量空間。亦即係話，係呢個向量空間上面，除咗可以做平時嘅向量加法同純量乘法之外，仲可以將兩支向量乘埋一齊。
單參數羣

喺拓撲羣或者李羣理論入面，**單參數羣**（）或者**單參數子羣**（）係指一個連續或者可微嘅羣同態：
:\phi:\R \to G
當中\R係實數連同佢上面嘅加法羣結構，G係一個拓撲羣或者李羣。

## 定義
一條曲線 \phi:\mathbb{R} \rightarrow G 如果符合

:  \phi(t)\phi(s) = \phi(s+t) 

呢個條件嘅話就叫 G 嘅單參數子羣。

## 參考資料
拓撲環

喺數學入面，**拓撲環**係一個有拓樸結構嘅環R，佢嘅加法同埋乘法作為R\times R\to R嘅映射都係連續嘅，其中R\times R上面係攞積拓樸。
李賢 (香港)

**李賢**（，）係香港女模特兒同節目主持，本身從事幕後統籌同客戶洽談工作，2020年5月29號開設薑活動製作及娛樂有限公司成為老板，2021年應強尼邀請參加ViuTV真人騷《學神出沒注意》而轉到幕前。佢家姐係ViuTV演員兼旅遊節目主持人李敏（Ranya）。

## 演出
### 電視節目（ViuTV）
*2021年：《學神出沒注意》節目主持
*2021年：《舉高雙手3》節目主持
*2021年：《水著考有Feel》節目嘉賓
*2022年：《你是我的後援會》第5集同一生摯友James一齊擔任節目嘉賓
*2023年：《Viu Chat》第6集節目嘉賓
*2024年：《今晚煮邊科》節目主持
*2024年：《巴絲Let's Go歐》節目主持

### 電視節目（AMM 亞洲心動娛樂）
*2022年1月28號《男人！一定要識露營》Ep6節目嘉賓
*2022年5月13號起逢星期五晚上9點：《你想點呀》節目主持

### 電視節目（HOY TV）
*2023年10月11號《東呃西騙》第三集飾演AI理財投資頋問

### 電視劇（ViuTV）
*2024年：《飛黃騰達》飾 Jenny
*2024年：《出租大叔》飾 Emily

### MV
*2024年：洪助昇 - 你不是我的岸

### 電台節目
*2023年2月8號：香港電台第二台DJ好友艾力主持節目《音樂說》逢星期三錄音訪問環節《一期一會》受訪嘉賓

### YouTube
*2021年11月14號：鍾培生《Date with 鍾培生》節目嘉賓
*2021年12月26號：《CLOSTER 衣冠禽獸》節目特别嘉賓兼街訪主持
*2022年2月19號：二台DJ艾力新開傾談節目《二人限聚》首席節目嘉賓
*2022年2月20號：香港女歌手RIA李穎仙（李岱凌）填詞主唱MV《因為愛你》飾演MV故事入面中學時期嘅女主角阿熙
*2022年8月20號：香港電腦通訊節2022 NETGEAR 現場活動 首次擔任公開活動主持人
*2022年10月29號：二台DJ艾力傾談節目《約會系列》節目嘉賓
*2022年10月31號：《東週網》LEANNE GOR入行經過個人專訪
*2023年3月15號：《CS實驗室》“唔准諗！即刻答！”街訪環節受訪者
*2023年6月28號：《磨刀霍Vlog》#172 沙灘格劍 李賢哥稱霸淺水灣 本集特約嘉賓
*2023年12月1號：鍾培生《培生擂台：無敵盃》We Are Champs 2023 大會司儀
*2024年1月13號：蝦條哥《日本野外露出溫泉》節目嘉賓
*2024年2月5號：蝦條哥《日本黑川溫泉放題！浸到甩皮》節目嘉賓
*2024年2月28號：蝦條哥《日本寺廟宿坊一泊二食，色色之旅！》節目嘉賓
*2024年3月6號：蝦條哥《日本打横行  最終回》節目嘉賓
*2024年4月13號：二台DJ艾力傾談節目《約會系列》節目嘉賓

### 廣告
*2020年：BioEm《心連一起 噴走距離》
*2022年：CUTIS《全身激光脫毛》
*2024：馬百良秋梨潤喉蜜便利裝

## 參考

*學神出沒注意李賢Leanne爆金句「無胸部解決唔到嘅問題」 東方新地娛樂新聞. [2021-04-18]
*李賢Leanne本人受訪親述由幕後轉到幕前經過 Instagram. [2021-04-18]
* 頭條日報. [2021-07-02]
*神秘ViuTV女主持有樣有腿網民勁buy　沈殷怡一姐地位再被撼動？ 香港01. [2021-08-30]
*李賢Leanne主持新節目《舉高雙手3》跳夏威夷舞獲網民激讚 東方新地娛樂新聞. [2021-08-31]
*網民投選娛圈現役性感女神　絕對不比香港影壇鼎盛時期差！ 香港01. [2022-03-24]
*李賢Leanne前ViuTV索主持過檔亞視 孖林泳淘坐陣貼地節目《你想點呀》 東方新地娛樂新聞. [2022-05-11]
*ViuTV走到亞視AMM做主持一樣受歡迎　李賢被封新一代性感女神 香港01. [2022-05-24]
*多圖｜新一代女神李賢「放大絕」 超高叉泳衣網民嘆：引人犯罪 香港01. [2022-09-20]
*29歲李賢Leanne回復單身努力進修 搵司徒夾帶幫手急出pool 東方新地娛樂新聞. [2023-03-09]
*李敏妹妹獲強尼引薦轉當幕前　李賢火辣身材被封ViuTV隱藏版索主持 香港經濟日報娛樂新聞. [2023-05-03]
*25歲台灣女神林襄襲港做店長　唯有呢位本地索女主持可與之一戰 香港01. [2023-05-09]
*香港粉絲有福了 林襄降臨！同場與本土女神級主持「火拼」 新假期 . [2023-05-09]
*林襄將來港見粉絲　李賢勢谷湯碗胸迎戰 東網 - 東方日報 . [2023-05-09]
*「ViuTV隱藏靚主持」李賢黑雨下愛情故事　成身濕獲靚仔收留借住 香港01. [2023-09-09]
*30歲李賢連環派透視福利 意外「露底」搶晒fo：舒服緊要！ 新假期 . [2024-02-02]

## 出面網頁
*
*
實數完備性

**實數完備性**係有關實數嘅公理。想像 A 同 B 係兩個各有若干個元素嘅集合，具備以下嘅特性：
#如果 a \in A 同 b \in B，噉 a ；
#A \vee B = \mathbf R，「A 同 B 結合埋一齊包含嗮所有嘅實數（\mathbf R）」；
實數完備性講嘅係，「想像一個獨特嘅數 c，c 冇可能會有齊以下呢兩個特性：
*如果 a ，噉 a \in A；同埋
*如果 b > c，噉 b \in B。」
用日常用語講，即係「\mathbf R 當中並冇任何嘅窿罅」，而呢點喺 \mathbf Q（有理數）當中唔成立。

## 引咗
李妍

**李妍**（，），原名**李嘉琪**，係香港女歌手，2021年正式出道，屬尚品娛樂旗下。佢出道前亦參加過中國大陸歌唱節目《中國好聲音》第四季。

## 出面網頁
*
李賢

**李賢**可以係：
*李賢 (香港)，香港女藝人
*李賢 (南韓)，韓國男歌手
*李賢 (北朝)（504年－569年），北周時期軍事將領
*李賢 (唐朝)（654年－684年），號章懷太子，唐高宗同皇后武氏所生
*李賢 (忠勤伯)（？－1425年），元末明初軍事將領，元朝工部尚書，忠勤伯
*李賢 (豐城侯)（？－1451年），明朝軍事將領，大將李彬個仔，豐城侯
*李賢 (大學士)（1408年－1466年），明朝吏部尚書、內閣首輔，六十一代衍聖公孔弘緒嘅外父
*李賢 (永樂進士)，明朝政治人物，永樂二十二年進士
中國駐土耳其大使館

**中國駐土耳其大使館**係中華人民共和國喺土耳其安卡拉嘅大使館。

## 事件
### 土耳其市政府門前掘窿抗議戰狼外交事件
喺2021年4月，土耳其首都安卡拉市長Mansur Yavas同埋「好黨」（Iyi Party）黨魁阿克謝納爾（Meral Aksener）喺Twitter發文紀念維吾爾族「巴仁鄉起義」31週年， 其中「好黨」黨魁提到喺中國被逼害嘅維吾爾族人，話佢哋唔會保持沉默。東突厥斯坦（維吾爾人對新疆地區嘅稱呼）總有一日會獲得自由，結果引來中國大使館同埋外交部不滿，土耳其外交部亦召見中國大使表達不滿。超過8千個土耳其嘅網民亦去中國使館嘅Twitter留言，批評中國使館違反外交儀節、跨越紅線。之後，安卡拉市政部門管理員厄茲托克（Cüneyt Öztürk）喺4月7號喺Twitter出咗兩張中國使館前施工嘅相，話施工係為咗檢查居民有冇盜用自來水資源。佢之前曾經諷刺過中國對土耳其嘅疫苗外交同經濟施壓，而有維吾爾裔土耳其人接受傳媒訪問嘅時候就話，土耳其咁做係為咗表明自己唔接受中國嘅戰狼外交。

## 參考
存款戶口

**存款戶口**（）係指由一間金融機構打理，一個客可以儲錢落去或者攞錢出嚟嘅銀行戶口。儲蓄戶口係存款戶口嘅一種。

## 睇埋
*金融
貶值

**貶值**（），又叫**折舊**，係指一件資產嘅價值或者價錢隨住時間下跌。

## 會計
喺會計學入帳方面，有兩件事要做，第一就係喺資產負債表記錄件資產嘅公平價值降低，第二就係將呢個差異以「損失」嘅形式攤分落去件物件嘅使用年份記落去損益表到。

## 折舊方法
折舊係將固定資產嘅可折舊金額（成本減去預計殘值）分攤落預計佢嘅使用年限。殘值係指固定資產到咗使用年限，但依然用得有二手價，或者折骨可以賣錢，咁就係殘值。

折舊一般有下面幾種方法。

### 直線法
直線法係將可折舊金額按使用年限平均分俾佢嘅使用年份。

### 餘額遞減法
餘額遞減法係將固定資產嘅期初帳面淨值（成本減累計折舊）乘以一個固定嘅百分率，計算嗰期嘅折舊。

### 年數總和法
年數總和法採用固定資產嘅使用年限，將每年數字加埋；如果預計會用五年，會得到總數 15（5 + 4 + 3 + 2 + 1），然後由第一年15份之5，第二年15份之4，如此類推咁分攤個可折舊金額作為當年折舊。

### 工作量法
工作量法預計固定資產（一般係機器）所能夠生產嘅產品數量，計算每件產品嘅抑舊成本，然後按照當年／當期生產數量計算應承擔嘅折舊成本。

## 睇埋
*升值
K11

**K11**可以係：
*K11購物藝術館（K11 Art Mall），香港尖沙咀河內道18號嘅商場
*K11人文購物藝術館（K11 Musea），香港尖沙咀維港文化匯嘅商場
*K11寓館（K11 Artus），香港尖沙嘴維港文化匯嘅服務式住宅
*K11辦公大樓（K11 Atelier），香港尖沙嘴維港文化匯嘅寫字樓
*K11藝術基金會
曾華倩

**曾華倩**（**Margie Tsang**，）係香港女演員同主持人。

## 早年生活
曾華倩喺葵涌九華徑出世，喺大埔區長大，有兩個哥哥同一個家姐，老竇係一名喺大埔開診所嘅西醫。佢兩名阿哥曾華德同曾華廣後嚟都做咗醫生。

## 演出作品
### 電視劇
* 2008年：古靈精探
* 2008年：當狗愛上貓

### 電影
* 2011年：最強囍事

## 爭議事件
### 武漢肺炎疫症期間攻擊要求封關醫護
喺武漢肺炎香港疫情期間，曾華倩喺2020年2月2號喺社交媒體發文，話自己有輕微感冒，已自行隔離同埋做保護措施。佢話多謝醫護人員對抗疫情，但就批評要求政府封關以控制疫情嘅香港罷工醫護人員，聲稱佢哋威脅醫院運作，而相關言論引起爭議。有網民釐清，要求罷工嘅醫護並唔係要求加薪、減工作量，而係政府「假封關」置港人安危於不顧，前線裝備同防疫用品等嚴重短缺，又要求她從醫護界角度考慮醫療系統可能爆煲，而當時就連親政府嘅藝人汪明荃亦表明封關好一啲。曾華倩冇回應網民嘅留言，但就喺第二日刪除文章，又關閉Instagram嘅留言功能。

## 參考


## 出面網頁
亞洲新南威爾斯大學

**亞洲新南威爾斯大學**（UNSW Asia），係一間喺2007年，由澳洲新南威爾斯大學短暫開設喺新加坡嘅分校。呢間學校喺2007年3月開張，但係去到同年5月23號就宣佈因為財政問題同埋收生人數唔夠而關閉。

## 參考
克久拉霍

**克久拉霍**係印度一座城市，喺中央邦北部，喺9世紀起好，留低嘅古蹟經已畀聯合國教科文組織列入世界文化遺產。

類:中央邦
鮋魚級潛水艇抽佣案

**鮋魚級潛水艇抽佣案**，又叫**鮋魚型潛水艇軍購案**，係馬來西亞國防部喺2002年至2008年期間，向法國同西班牙購買2艘鮋魚級潛水艇同1艘奧古斯塔級潛艇涉嫌非法抽傭嘅舞弊單嘢，以及購買嘅金額得滯咁貴而成為馬來西亞最貴嘅軍備採購爭議單嘢。

呢個案件同蒙古女郎阿爾丹杜雅·沙麗布被殺案（Altantuya Shaariibuu）有間接關聯。同時案件涉及法國、馬來西亞同香港三噉。喺法國，案件已經有9名法國國防企業有關人士被控。喺馬來西亞，案件仲調查中。除咗涉事主要人物之一阿都拉薩·巴金達（Abdul Razak Baginda）畀法國指控之外，到依家依然冇任何人士被控。

## 睇埋
*

## 參考
普蘭巴南

**普蘭巴南**係印尼一座印度教廟，喺中爪哇日惹，喺850年起好，經已畀聯合國教科文組織列入世界文化遺產。

類:印尼文化
類:印度教
紅堡

**紅堡**係印度一座城堡，喺德里，喺蒙兀兒汗國時期嘅1648年起好，經已畀聯合國教科文組織列入世界文化遺產。

類:印度建築

類:德里
雷基斯坦

**雷基斯坦**係帖木兒帝國一座古城，喺烏茲別克嘅撒馬爾罕，經已畀聯合國教科文組織列入世界文化遺產。
大金寺

**大金寺**係緬甸一座佛寺，喺仰光，喺約莫6到10世紀起好，面頭鋪咗一層金箔。
嚴島神社

**嚴島神社**係日本一座神社，喺廣島縣廿日市，喺飛鳥時代嘅593年起好，經已畀聯合國教科文組織列入世界文化遺產。

## 位置

## 攷

## 拎
*  UNESCO World Heritage Sites - Japan
法隆寺

**法隆寺**係日本一座佛寺，喺奈良縣，喺飛鳥時代嘅607年起好，經已畀聯合國教科文組織列入世界文化遺產。
曲阜孔廟

**曲阜孔廟**（）係元祖嘅孔廟，喺山東濟寧曲阜，最初喺春秋時代起好，歷代經歷多次增修，中華人民共和國成立後嘅文化大革命曾經被大幅破壞，之後先至修復返。建築經已畀聯合國教科文組織列入世界文化遺產。
烏邁耶大清真寺

**法隆寺**係敘利亞一座清真寺，喺大馬士革，喺715年起好，由基督教主教座堂改建而成。
馬新第二通道

**馬新第二通道**（，新加坡官方：Tuas Second Link），亦叫**新馬第二通道**、簡稱「**第二通道**」（），係一座總長，連接馬來西亞柔佛州同新加坡嘅跨海大橋，畀新加坡政府叫佢做「**[[大士]]第二通道**」（）。呢條通道（大橋）喺1998年開始啟用，2008年2月1號開始實行收費制度，係繼新柔長堤之後第二條新馬嘅交通要道。

## 基本資料
**橋規格**
* **橋整體距離**: 
* **馬來西亞水域內嘅橋長度**: 
* **施工期**: 1994年10月至1997年10月
* **樁總長**: 
* **混凝土總體積**: 
* **鋼筋總重**: 
* **precast box segments總數**: 840 units
* **最長跨度**: 

**航道**
* **馬來西亞主航道**:  闊，  高。
* **馬來西亞第二級航道**:  闊，   高。
* **新加坡主航道**:  闊，   高。

## 收費
### 丹絨古邦收費站（Tanjung Kupang Toll Plaza (TTK)）

喺前馬來西亞財政部長林冠英宣佈下，2019年1月1號開始第二通道馬來西亞收費站正式廢除電單車收費。

*U-轉回馬來西亞收費RM6.40
*接受新幣，但係以1對1比率（即係畀1.05新幣等同於1.05馬幣）

### 大士關卡（Tuas Checkpoint）
2019年1月21號開始，新加坡正式取消第二通道新加坡收費站電單車收費。

## 參考
起尾注 (1999年電影)

《**起尾注**》（）係1999年2月上畫嘅美國電影，套片由米路吉遜、瑪莉亞貝露、貴亨利、基斯杜化遜、尊高化、劉玉玲同大衛比馬聯合主演，導演拜仁夏格蘭。

## 參考

## 出面網頁
*
連鎖陰謀

《**連鎖陰謀**》（）係1997年8月上畫嘅美國電影，由米路吉遜同茱莉亞羅拔絲主演，導演李察當納。

## 參考

## 出面網頁
* 
*
劉玉玲

**劉玉玲**（，；）係一個華裔美國女演員，佢喺紐約皇后區出世，1990年代開始入行到依家。

## 影視作品
### 電影
*《伴我縱橫》（1991年）
*《甜心先生》（1996年）
*《起尾注》（1999年）
*《神探俏嬌娃》（2000年）
*《爆裂特工》（2002年）
*《標殺令》（2003年）
*《神探俏嬌娃2：指環密令》（2003年）
*《標殺令2》（2004年）
*《七殺令》（2006年）
*《跣佢一鑊》（2018年）
*《昆頓塔倫天奴：鬼才的血與夢》（2019年）

### 電視劇
*《甜心俏佳人》（1997年）
*《色慾都市》（2001年）
*《靚太殺機》（2019年）

## 參考

## 出面網頁
* 
* 
* 
* 
* 
*
鵝蛋

**鵝蛋**（），係鵝生出嚟嘅蛋，呈橢圓形，體積同重量係雞蛋嘅四至五倍，表面比較光滑，呈白色，鵝蛋嘅蛋白質含量比雞蛋低；脂肪含量比其他蛋類高，鵝蛋中亦含有多種維他命同礦物質，不過質地較粗糙，草腥味較重，味道唔及雞蛋同鴨蛋。

## 食法
鵝蛋嘅食法同雞蛋一樣，可以做烚蛋、煎蛋，又或者煎蠔餅，食起嚟分外香口。

## 功效同作用
*鵝蛋去胎毒
*促進胎兒大腦發育
*健身禦寒
*增強記憶力

## 藥用價值
鵝蛋性味甘微溫，有補中益氣嘅作用，含有蛋白質、脂肪、卵磷脂、維他命、鈣、鐵、鎂等成分，有一定營養價值。但根據《食療本草》記載：鵝蛋「多食發痼疾」，所以比較少作為食療用。
 
因為鵝蛋有一種叫卵磷脂嘅物質，能夠幫助消化，亦富含有豐富嘅蛋白質，比雞蛋同鴨蛋高好多倍。此外，鵝蛋有一種鹼性物質，會損傷內臟。

治燙火傷，皮肉潰爛疼痛：鵝蛋清加入少少白酒搽，亦可以加少少冰，以加強止痛作用。

熱毒瘡瘍：以鵝蛋清搽喺瘡瘍上面。

## 副作用
*食鵝蛋要適量，一次唔可以食太多，唔喺嘅話會引致腸胃不適。
*鵝蛋唔可以同雞蛋一齊食，因為會傷元氣。
*鵝蛋含有一種鹼性物質，會損傷內臟，所以每日唔好食超過三隻，以免令到內臟損傷。
*發燒、動脈硬化、氣滯嘅人唔適宜食鵝蛋。

## 營養價值
*鵝蛋含有豐富嘅營養成分，例如：蛋白質、脂肪、礦物質、維他命等。
*鵝蛋含有多種蛋白質，最多同最主要嘅喺蛋白中嘅卵白蛋白同蛋黃中嘅卵黃磷蛋白，蛋白質中含有人體所必須嘅各種氨基酸，係完全蛋白質，人體容易吸收同消化。
*鵝蛋中嘅脂肪絕大部分集中喺蛋黃度，含有較多嘅磷脂，其中一半係卵磷脂，呢啲成分對人嘅腦同神經組織嘅發育有重大作用。
*鵝蛋中嘅礦物質主要喺蛋黃之內，鐵、磷、鈣含量比較多，亦容易被人體吸收利用。
*鵝蛋亦含有豐富維他命，蛋黃中有豐富嘅維他命A、D、E、核黃素同埋硫胺素、蛋白中嘅維他命以核黃素同尼克酸居多，呢啲維他命亦係人體所必須嘅維他命。

## 參考
超犀女王

《**超犀女王**》（）係2020年上畫嘅美國電影，由嘉莉慕萊根、愛麗遜巴妮、珍妮花哥麗治領銜主演，導演艾蔓露芬諾。

## 參考

## 出面網頁
* 
*超犀女王 - WMOOV電影
*
複製人徐福

《**複製人徐福**》（，）係一套2021年4月15號上畫嘅韓國科幻動作片，由孔劉、朴寶劍領銜主演，導演。

## 參考

## 出面網頁
*複製人徐福 - Yahoo Movie電影
*複製人徐福 - WMOOV電影
Kurt Hensel

**Kurt Wilhelm Sebastian Hensel**（）係一個德國數學家，喺Königsberg出世。佢係Kronecker嘅學生，佢對數學嘅貢獻主要喺數論方面，係佢第一個引入''p''進數嘅概念，而家，呢個概念喺數論同埋其他數學領域都好重要。Hensel引理係以佢嚟命名嘅。
隆新高鐵

**隆新高鐵**，又叫**吉隆坡－新加坡高速鐵路**、**新隆高鐵**、**馬新高鐵**或者**新馬高鐵**，係一條原本計劃連接馬來西亞首都吉隆坡同新加坡嘅高速鐵路，依家呢個項目已經取消咗。楊忠禮集團曾經喺1990年代末期同2006年提出修建高鐵計劃，但係都因為經濟原因而擱置。去到2010年，馬來西亞政府啟動經濟轉型執行方案後，打算修建一條高鐵，連接吉隆坡同新加坡。兩國領導人喺2013年1月舉行會晤期間同意修建呢條高速鐵路線，並喺2016年簽署雙邊協議，推動高鐵項目。2018年5月9號第14屆馬來西亞下議院選舉實現政黨輪替之後，新任馬來西亞首相馬哈迪因為經濟原因決定將高鐵項目延遲兩年，最終兩國未能夠達成協議，原有協議喺2021年宣告終止。

按照原本計劃，呢條高鐵將會連接吉隆坡同新加坡，計劃在布城、森美蘭州、馬六甲州同柔佛州設立中途站，預計喺2020年動工，2031年或之前落成。通車之後，乘客乘搭高鐵來往吉隆坡同新加坡，只需要一個半鐘。

## 路線資料
### 車站

## 睇埋
*一地兩檢

## 參考
萬水千山總是情

《**萬水千山總是情**》（）係香港電視廣播有限公司拍攝製作嘅清末民初電視劇，全劇共30集，監製係王天林。

## 文化影響
呢套劇喺1982年拍攝，係TVB十部收視率最高嘅電視劇之一，《萬水千山總是情》同《勇敢的中國人》分別係呢套劇嘅主題曲同插曲之一，呢兩首歌至今仍然家傳戶曉。就連新加坡嘅政府部長傅海燕，都曾經喺2020年新加坡嘅歌台節目唱過《萬水千山總是情》呢首歌。

2017年，內地再度翻拍呢套劇，由賴水清執導同黃曉明投資，嚴屹寬、秦嵐、王冠逸、謝賢、劉松仁主演。

## 參考
步步高

**廣東步步高電子工業有限公司**（簡稱**步步高電子**或**BBK**），係商人段永平喺中國投資嘅一間以生產通信產品、教育用途電子產品為主嘅公司，1995年9月18號喺廣東省東莞市長安鎮成立。步步高拆分形成嘅vivo、OPPO、步步高教育電子同埋關聯公司一加、小天才等，成日被統稱為「步步高集團」。

## 參考
羅培德維加

**羅培德維加**（**Lope Félix de Vega Carpio**，）係西班牙劇作家同詩人，亦係西班牙黃金時代其中一位最重要嘅作家。
卡爾波普爾

**卡爾·拉蒙德·波普**爵士 （）係奧地利裔英國哲學家、學術人員同社會評論家。佢係20世紀最有影響力嘅科學哲學家之一，因為拒絕咗傳統嘅歸納主義科學方法，轉而支持經驗反證。按照波普嘅理論，實證科學中嘅理論永遠唔可以證實為真，但係可以被證偽，即係話理論可以通過決定性嘅實驗來檢驗。波普反對傳統嘅正當化知識論述，用批判理性主義取而代之，即係「哲學史上第一個非正當化嘅批評哲學」。

喺政治話語中，佢因為堅決捍衛自由民主同佢認為促成開放社會繁榮嘅社會批評原則而出名。佢嘅政治哲學接納咗主要民主政治意識形態嘅理念，包括自由意志主義／古典自由主義、社會主義／社會民主主義同保守主義，並嘗試將佢哋調和。

## 出面網頁
埃德蒙伯克

**埃德蒙伯克**（**Edmund Burke**，）係愛爾蘭裔英國政治人同哲學家，輝格黨員，做過英國下議院議員。
數碼權利管理

**數碼權利管理**（**digital rights management**）係指一柞用嚟控制「一隻受版權保護嘅電腦產品邊個有得用」嘅技術。
August Ferdinand Möbius

**August Ferdinand Möbius**（）係德國一個數學家同埋理論天文學家。

佢最出名嘅發明係「莫比烏斯帶」（），利用將一張紙摺埋、扭轉、然後兩邊黐埋嘅方法整成一條冇分底面嘅帶，開拓咗拓撲學一個新範疇。

## 出面網頁
有序向量空間

**有序向量空間**係指一個向量空間，上面定義咗一個偏序關係，而且呢個偏序關係同向量空間嘅運算係相容嘅。
鮑加可夫

**鮑加可夫**（**Михаил Афанасьевич Булгаков**，）係蘇聯作家，主要寫小說同戲劇，出名作品有《大師同埋瑪格麗特》。
克魯泡特金

**克魯泡特金**（**Пётр Алексе́евич Кропо́ткин**，）係俄羅斯哲學家，以提倡無政府共產主義而出名。
## 出面網頁

類:俄羅斯帝國人
拉瑪克里斯納

**拉瑪克里斯納**（**Ramakrishna Paramahamsa**，**শ্রীরামকৃষ্ণ পরমহংস**，）係印度印度教神秘學家，孟加拉嘅宗教領袖。
雲端遊戲

**雲端遊戲**（**cloud gaming**）係網上遊戲嘅一種技術，用遙距嘅伺服器行遊戲程式，並且用串流媒體（streaming）傳去玩家部機嗰度。
費希特

**費希特**（**Johann Gottlieb Fichte**，）係德國哲學家，因為有份推動發展德國唯心主義而出名。
臻世娛樂

**臻世娛樂**（英文：**Zoen Sai Entertainment**)，業務包括藝人管理、唱片發行、音樂製作、活動同演唱會主辦同製作、KOL新媒體。

## 旗下歌手/藝人
#### 臻世娛樂

## 發行音樂作品
* 2026：華浩然《最差的人》
* 2025：施匡翹‪、陳詠桐《矛盾系女生》
* 2024：施匡翹‪、陳詠桐《Girls Talk》
* 2023：謝高晉《白羊男孩的情書》、袁偉豪《御林軍之壽辰》、施匡翹《童年密碼》、謝高晉《生死決》、施匡翹《Savasana》、袁偉豪《平常心》
* 2022：施匡翹《My1stCar》、謝高晉《謝絕關心》、袁偉豪《馬路英雄》
* 2021：施匡翹《Stay》、謝高晉《一對受害人》、 施匡翹《康復期》
* 2020：謝高晉《慢播》、袁偉豪《你與你的另一半》、施匡翹《差不多小姐》、謝高晉《仲夏日記》、蔣嘉瑩《囚鳥》、施匡翹《耳仔軟》
* 2019：施匡翹《初心》、蔣嘉瑩 x 施匡翹《假如真的再有約會》、盧宛茵《盧師動眾》

## 曾舉辦及參與活動
* 《Ben on the road 路途上的袁偉豪 演唱會 潮州站》（2025）
* 《Ben on the road 路途上的袁偉豪 演唱會 廣州站》（2025）
* 《施匡翹 Stay 音樂會》（2021）
* 《蔣嘉瑩 牛年第一個生日約會 Online》（2021年）
* 《謝高晉 About Time Online Show》（2020年）
* 《施匡翹 About Love Online Show》（2020年）
* 《盧宛茵盧師動眾Madam Show棟篤笑》（2019年）
* 《HANA菊梓喬只想與你在一起演唱會》（2019年）
* 《博愛老夫子慈善跑2019》（2019年）
* 《有教無疆苗圃慈善音樂會》（2019年）
* 《華懋心連心跑出光明慈善跑2019》（2019年）
* 《天使行動100耆樂暖心父母親節》（2019年）

## 參考

## 出面網頁
* 
* 
*
A線

**A線**可以係：
*紐約地鐵A線
*布宜諾斯艾利斯地鐵A線
*洛杉磯地鐵A線
*布拉格地鐵A線
*羅馬地鐵A線
*墨西哥城地鐵A線
*畢爾包電車A線
DRM

**DRM**可以係：
*數碼權利管理（Digital Rights Management），版權技術一種。
*DRM (廣播)（Digital Radio Mondiale），數碼音訊廣播技術一種。
*Direct Rendering Manager，電腦硬件一種。
奧古斯特史特林堡

**奧古斯特史特林堡**（**Johan August Strindberg**，）係瑞典劇作家同詩人，亦係現代瑞典文學嘅奠基者。
姬莉柏絲頓

**姬莉柏絲頓**（，）係一個美國女演員同模特兒，佢係夏威夷檀香山出世，1980年入行，原名**Kelly Kamalelehua Smith**。

## 影視作品
*《龍兄鼠弟》（1988年）
*《甜心先生》（1996年）
*《Holy Man》（1998年）
*《球愛濃情》（1999年）
	
## 參考

## 出面網頁

* Official website
* 
*
獨行殺姬

《**獨行殺姬**》（）係2018年開始推出嘅一套英國電視劇，別名**嗜血嬌娃**。

## 海外推出
*明珠台（2020年4月13號）

## 參考

## 出面網頁
*獨行殺姬 (Killing Eve) - IMDb
頭號殺姬Ava

《**頭號殺姬Ava**》（）係2020年推出嘅一套美國電影，由謝茜嘉謝西婷、尊麥高維治、珍娜戴維絲、哥連費路領銜主演，導演泰德泰勒。

## 參考

## 出面網頁
* 頭號殺姬Ava - IMDb
代數結構

喺數學入面，一個**代數結構**由三樣嘢組成，其一係一個非空集，其二係呢個集合上面嘅一啲運算，其三係一啲公理，即係啲運算一定要符合嘅等式。
愛笑瑜伽

**愛笑瑜伽**（**Laughter Yoga**），又叫**大笑瑜伽**，係由印度醫生Dr. Manda Kataria創立，將笑結合瑜伽嘅呼吸法，透過簡單動作，放鬆身體，舒緩情緒。

## 簡介
愛笑瑜伽係一個獨特嘅概念，係一套促進全人健康、快樂嘅日常運動。愛笑瑜伽結合笑聲同丹田式呼吸法，以小組形式進行，過程中參加者會扮到好似細路噉盡情玩遊戲同大笑，唔需要笑話或者笑片，純粹講求冇原因嘅笑。唔少海外醫學研究證明愛笑瑜伽能夠為身心靈帶嚟數之不盡而持續性嘅好處。

## 同精神健康關係
創辦人指出愛笑瑜伽普及化能夠有效抒緩壓力，並能夠促進人際關係，達至預防出現精神健康問題。對於情緒病患者嚟講，愛笑瑜伽更加能夠有效促進個人持續改善情緒、放鬆身體，並大大提高睡眠質素，絕對係有效、可靠、成本低、持續性高嘅情緒良藥。對情緒感冒患者嚟講，愛笑瑜伽能夠幫助減少藥物副作用、改善睡眠質素、活動更加開心同愉快、增強免疫系統，同時擴展社交圈子。

## 參考
仙樂飄飄

《**仙樂飄飄**》，係一部喺1995年上映嘅愛情音樂電影，講述年輕嘅音樂教師李靖雲喺體育老師林Sir幫助下，用歌舞編出一個美麗嘅童話。呢套戲由張之亮執導，陳慧琳同郭富城主演。主要外景拍攝場地喺聖士提反書院校舍。

同年，陳慧琳憑演唱電影主題曲《一切很美 只因有你》喺香港樂壇正式出道。不過當時呢首歌第一個派台，配合電影宣傳嘅版本其實唔係咁受歡迎，差唔多無人播，結果陳慧琳嘅唱片公司老闆黃柏高要佢錄第二個版本，過咗兩個禮拜派台後就大受歡迎，亦成為咗陳慧琳第一首四台冠軍歌作品，同時係商台當年嘅兩星期冠軍歌。

## 劇情介紹
李靖雲一面喺小學做兼職音樂教師，一面等待國際舞蹈團嘅甄選，希望成為該團嘅舞蹈員，以實現自己嘅夢想。學校報名參加校際音樂比賽，雲係呢次比賽嘅訓練員，面對一班鬼馬難馴嘅頑皮學生，令雲感到心灰，好彩有體育老師林Sir從旁相助，雲先逐漸適應，而林Sir亦對雲產生好感，並加以追求。 一對年青教師，加上一群可愛嘅小學生，用歌舞編出一個美麗嘅童話。

## 參考
紅日 (專輯)

《**紅日**》係香港歌手李克勤喺寶麗金唱片公司時期嘅最後一張大碟，喺1992年10月推出。之後佢就轉投星光唱片。

呢隻碟收錄咗11首歌曲，當中包括至今仍視為勵志歌曲經典之作《紅日》。另外，同周慧敏合唱嘅《萬千寵愛在一身》中場一段獨白最後一句「點解啲女人成日都咁多嘢問」成為經典嘅合唱歌曲，同埋翻唱由譚炳文原唱、重新編曲同演繹嘅《舊歡如夢》，李克勤所跳嘅「騎呢」舞步，都成為當時佳話，但好多人都笑呢首曲係李克勤嘅「代表作」。此外，《你是我的太陽》係當時李克勤為咗追求將來嘅老婆盧淑儀所創作嘅歌。

呢隻碟當時宣傳唔多，李克勤自己都冇諗過《紅日》會咁紅。佢透露過如果《紅日》早一年出，可能佢就唔會離開寶麗金。

## 曲目

## 改編作品
*《習大大佢堅似維尼‎》：改編自《紅日》

## 參考
基督堂 (馬六甲)

**基督堂**（）係馬來西亞馬六甲一座18世紀新教教堂，佢係馬來西亞最古老仍然開放嘅新教教堂，依家屬於聖公會西馬教區。

## 歷史

1641年，荷蘭喺葡萄牙手中奪取馬六甲，取締羅馬天主教，將現有嘅教堂改為使用。喺聖保羅山頂嘅聖保羅堂改名做高教堂（），繼續作為荷蘭人嘅主要教堂。

1741年，為咗紀念從葡萄牙手中奪取馬六甲一百周年，荷蘭資產者決定起一座新教堂，以取代老化嘅「Bovenkerk」。教堂喺1753年完成，取代「Bovenkerk」作為荷屬馬六甲主要嘅荷蘭歸正會教堂。

1824年英荷條約簽訂後，馬六甲歸屬英國。1838年，教堂改用聖公會禮儀，改名做基督堂。1858年，教堂由海峽殖民地政府維護。

呢座教堂最初係白色，1911年同毗鄰嘅荷蘭總督府建築髹成紅色。

## 建築
教堂以荷蘭殖民時期建築風格建造，尺寸係82英尺（25 m）乘42英尺（13 m）。天花板高40英尺（12 m），由木樑伸出，每根木樑都係由一棵樹上切落嚟。屋頂上覆蓋住荷蘭瓷磚，牆壁就用荷蘭磚建造而成，荷蘭磚係用當地嘅紅土塊製成，然後用中國石膏覆蓋。教堂地板上覆蓋住花崗岩塊，呢啲花崗岩塊最初用作商船嘅壓艙物。

英國接管馬六甲後，減少並裝飾咗原始荷蘭窗戶，只喺19世紀中葉先建造咗露台同門廳。

## 睇理
*荷蘭紅屋

## 參考
雞場街

**雞場街**文化坊係一條喺馬來西亞馬六甲州馬六甲市，集古跡、文化、休閒為一體嘅古老街道，喺2000年成立，如今已發展成出名文化旅遊景點。

雞場街原義取自於閩南文「街場街」，意思係形容佢係繁忙嘅街道，而閩南文嘅「街場」同「雞場」同音，所以逐漸將佢演變叫做雞場街。另外，由於馬六甲州曾經畀荷蘭殖民統治，雞場街亦被改名做Jonker Walk，主要係指荷蘭貴族街。s

雞場街依家打造成為出名繁華嘅文化旅遊景點，因為早喺中國明代出名外交使節鄭和七次遠洋航海，並且六次駐節馬六甲時，喺當地設立「官廠」，亦令以雞場街為主幹嘅廿幾條周邊街巷成為當時華人遷居南洋最早集中聚居地區。但係，雞場街喺1990年代開始走向沒落，好多當地居民遷移新區，造成老街城區人去樓空，失去原有繁華景象。當時，馬六甲州政府意識到危機，並喺2000年提出成立雞場街文化坊嘅倡議，同時委任以馬六甲州資深行政議員拿督威拉顏文龍太平局紳博士為首嘅工委會，領導開展雞場街發展建設工作。

經過多年規劃經營之下，雞場街以及周邊街巷嘅百年老房古建成功得以保留，並獲注入新元素，包括辟設每逢星期五至星期日，一連三日傍晚開始至淩凌晨嘅夜市，進而擺攤展售各種地道美食、精美藝品、出名土產等，造就無數商機，間接恢覆過去嘅繁榮現象。另外，雞場街如今除咗有好多結合中式南洋建築風格嘅古樓林立，包括百年華人同鄉會館甚至寺廟之外，亦喺周末封街之夜同埋華人佳節時期富含各種精彩活動，例如：除夕迎春倒數、春節布置盛會、龍獅大鬧元宵等，形成一股蘊含濃郁嘅中華文化氣息。

由2008年7月7號開始，雞場街老街城區成功獲得聯合國教科文組織名列世界文化遺產，每年吸引超過2000萬名遊客到訪觀光。2017年3月19號，南京市人民政府贈送一對漢白玉獅畀馬六甲市，並將呢對漢白玉獅安置喺雞場街世界文化遺產公園入口處，作為兩市喺2008年開始締結成為友好城市嘅友誼象徵。同年5月26號，雞場街亦同江蘇周莊古鎮正式結為友好合作景區，並喺雞場街舉辦華夏周莊文化周，繼而推動兩地文化旅遊交流。2018年5月19號，雞場街隨後再同四川寬窄巷子正式簽署締結成為友好合作街區。

## 建築風格
呢條街由Stadthuys附近，馬六甲河對岸開始。沿路左右兩邊充滿住歷史價值房屋，佢哋嘅歷史可以追溯至17世紀。另外，呢條街仲有出售古董、紡織品、食物、手工藝品同埋紀念品（例如鎖匙扣同衫）嘅商舖。

## 活動

每個星期五、六、日黃昏6點開始，呢條街都會封路，設有夜市攤擋。

## 景點
雞場街景點包括：
*巴巴娘惹遺產博物館
*鄭和文化博物館
*正勳滕廟
*亨傑巴特墓
*杭卡斯圖里墓
*甘榜胡魯清真寺
*甘榜吉靈清真寺
*斯里Poyyatha Vinayagar Moorthi寺
*海峽中國珠寶博物館
*泰米爾衛理公會

## 相

File:House by the River Living Gallery.JPG|河畔生活之家畫廊
File:Jehan Chan Art Gallery.JPG|陳漢美術館
File:Jonker Street Library.JPG|雞場街圖書館
File:Kim's Art and Living Gallery.JPG|「金」嘅藝術同生活畫廊Kim's Art and Living Gallery
File:Mo Xiang Lou Art Gallery.JPG|莫香樓美術館


## 參考
幾何平均值

**幾何平均值**（）係平均值嘅一種計法，指將嗰 n 個案嘅數值乘埋一齊，再計個數嘅 n 根式：
:\left(\prod_{i=1}^n a_i\right)^\frac{1}{n} = \sqrt[n]{a_1 a_2 \cdots a_n}
調和平均值

**調和平均值**（**harmonic mean**，H）係平均值嘅一種計法，指以下嘅數值：
:H = \frac{n}{\frac1{x_1} + \frac1{x_2} + \cdots + \frac1{x_n}} = \frac{n}{\sum\limits_{i=1}^n \frac1{x_i}}
黃柏高

**黃柏高**（，）係香港藝人經理人，有「金牌經理人」之稱。佢曾經喺金牌大風、華納唱片同正東唱片等唱片公司出任要職。2012年，佢加入太陽娛樂文化出任董事總經理直到2020年。黃柏高曾一手提攜無數著名歌手同藝人，有唔少歌手藝人都會喺攞獎嘅時候公開話『多謝Paco』，成為香港娛樂圈嘅名句。

## 經歷
### 華納唱片時期
黃柏高喺中學讀書嘅時候，成績唔算好好，之後出咗嚟做嘢。1978年華納唱片喺香港設立分公司，黃柏高去見工，但係就俾老闆話佢英文唔好，結果華納只係畀佢去貨倉部工作負責管倉，後嚟因一次偶然下講咗一句不屑當時香港中文音樂嘅說話，結果反而被唱片公司老闆賞識，之後就被調任中文唱片部擔任唱片製作工作，展開佢嘅娛樂事業生涯，而第一首歌要負責製作嘅，就係陳百強嘅《漣漪》。黃柏高曾經透露，其實當時佢乜都唔識，但就邊學邊做盡量吸收，結果唱片大受歡迎，賣到超過15萬張。喺華納工作期間中，佢簽咗劉德華、郭富城、王傑等歌手，亦處理過林子祥、葉蒨文、馬浚偉等藝人嘅唱片工作。

黃柏高亦透露過，喺呢段時期，林子祥教識咗佢好多製作技巧，而佢哋亦一齊合作製作唱片長達三年。

### 正東唱片／金牌經理人時期
去到1996年，黃柏高就同鄭中基嘅老竇鄭東漢合作，喺寶麗金旗下成立咗正東唱片，佢形容相比起喺華納嗰陣，係『真正打天下』。喺正東嘅時期佢就捧紅咗陳慧琳、許志安、楊千嬅，製作人方面亦提攜咗雷頌德。

1998年黃柏高成立金牌經理人有限公司（金牌大風前身），正式為各個藝人提供經理人服務。

雖然佢喺正東嗰陣捧紅過唔少藝人，但亦曾經試過走漏眼，例如後嚟成為樂壇天后嘅容祖兒，最初就係簽咗畀黃柏高嘅正東唱片，但後來正東同佢解約，當時就有傳黃柏高嫌佢樣衰，黃柏高後來喺2014年一次訪問中話當時係另一個同事負責容祖兒嘅工作，而且當時正東面對嘅條件好困難，由頭到尾都係另一個同事負責。

### 金牌娛樂／金牌大風時期
2002年，佢宣佈離開正東，成立金牌娛樂。

除咗一啲喺正東跟住佢過檔嘅藝人之外，佢喺金牌娛樂嘅時候，亦主理過梁漢文、側田、方力申、鄧麗欣、傅穎、楊愛瑾、RubberBand同吳雨霏等嘅音樂事業。

2009年5月，佢轉任金牌大風嘅主席，名義上發展電影事業，但就有傳佢喺公司失勢，而金牌當時嘅經理人業務，就交咗畀陳輝虹主理。

2011年，黃柏高宣佈離開金牌大風。

### 太陽娛樂文化時期
2012年，黃柏高宣佈加入太陽娛樂文化，期間佢曾經簽過薛凱琪，仲有之前合作過許志安、鄧麗欣、方力申等。

去到2020年，佢離開咗太陽娛樂文化。

## 碎料
黃柏高好鍾意飲酒，但喺2020年就試過飲酒飲到患病，但係搵到好醫生大步檻過。

## 爭議
黃柏高曾經被黃偉文批評，未問過佢就亂咁將佢填詞嘅歌改名，唔尊重佢。

## 參考
李沛旭

**李沛旭**（**Patrick Lee**，），係台灣男演員、模特兒、主持人，喺台北市信義區出世。因為演出《犀利人妻》、《小資女孩向前衝》入面中、英文夾雜嘅獨特搞笑風格，得到唔少觀眾注意 。而家喺凱渥經紀公司旗下。

## 個人經歷
李沛旭喺15歲嗰陣因為盲腸炎要開刀，喺肚上面留下一大條疤痕，亦自此有咗「腸沾黏」嘅體質。

2016年佢發病住院，7日內暴瘦咗10公斤，自此佢就踏上健身之路，仲時不時喺網上分享重訓方法以及飲食菜單。

佢喺2020年由伊林跳槽去新經理人公司凱渥。

## 感情生活
佢曾經同蔡淑臻一齊8年，兩人喺合作《犀利人妻》而相識相戀，喺2020年宣布分手。喺2021年3月，台灣傳媒報道佢同細佢16歲嘅趙紫谷拍拖，女方仲喺社交網站自稱係李太。

## 演出
### 電視劇 / 網絡劇

## 爭議

### 被指同多名藝人衝突
李沛旭曾經多次被指欺凌其他合作嘅藝人，當中包括新加坡嘅楊君偉、黃俊雄，同埋台灣嘅朱芯儀。另外，王仁甫亦曾經批評佢目中無人。

喺2011年，李沛旭同朱芯儀仲有其他藝人喺電視劇《犀利人妻》合作嗰陣，李沛旭被指聯同其他藝人一齊排擠朱芯儀。朱芯儀後來就曾經話，本來兩人就有過節，之後李沛旭喺一個電視劇宣傳活動表面讓座，但第二日就傳出佢擺款嘅負面新聞，覺得李沛旭當時有心跣佢一鑊。

2015年，王仁甫接下《白日夢冒險王》嘅主持，而且邀請咗李沛旭一齊入組主持，但後嚟王仁甫就公開批評佢話佢目中無人，連基本對人嘅尊重都無。王仁甫話自己曾經勸喻佢，喺呢個圈子越紅就要更謙虛，但點知換嚟對方一句『我不紅』。最後，李沛旭嘅位置就俾阿龐取代咗。

喺2021年，黃俊雄喺新加坡電視節目《神秘嘉賓》嘅時候不點名話有一個台灣藝人欺凌佢，當時佢全程都被欺凌。黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉亦曾經喺訪問佢拍攝電影《我們都不完美》嘅時候傳出不愉快事件。楊君偉再接受訪問嘅時候，承認事件，話李沛旭當時喝斥佢，而楊君偉做咗咁多年主持未試過俾其他人噉對待。
### 人身攻擊網民
2022年6月尾，佢影完證件相，之後將證件相嘅過程放到社交媒體分享。有網民誤以為李沛旭喺影相過程入面露齒笑，善意留言提醒佢要避免露齒，結果就被佢鬧智障。
## 參考


## 出面網頁
*
*
*
*
*
*
*
神秘嘉賓

**神秘嘉賓**可以指：

* 神秘嘉賓 (星加坡)：星加坡新傳媒私人有限公司2021年製作嘅節目
* 神秘嘉賓 (林宥嘉)：林宥嘉頭一隻國語碟
神秘嘉賓 (星加坡)

**神秘嘉賓**（The Inner Circle）係星加坡新傳媒私人有限公司2020年製作嘅節目，由郭亮主持，訪問嘅都係以往喺星加坡紅星大獎入面，獲頒發超級紅星嘅藝人。另外節目亦請埋佢哋生命中嘅貴人或者好友擔任「神秘嘉賓」，等觀眾從嘉賓口中了解超級紅星鮮為人知嘅經歷。

## 嘉賓
* 第一集：李南星
* 第二集：鄭惠玉
* 第三集：范文芳
* 第四集：戚玉武
* 第五集：白薇秀
* 第六集：鐘琴
* 第七集：黃俊雄

## 事件
### 黃俊雄爆被欺凌引起新台兩地討論
黃俊雄喺第七集節目入面不點名話有一個台灣藝人欺凌佢，黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉同埋台灣嘅朱芯儀都曾經俾畀李沛旭欺凌。李沛旭回應黃俊雄嘅時候，就話「清者自清」。

## 參考


類:新傳媒私人有限公司
中文書面語

**中文書面語**（）廣義上係指「用嚟表達漢語嘅文字」，喺現代一般係指官話白話文。

其實「中文書面語」呢隻字詞嘅定義係有些少含糊：喺廿世紀之前，中文書面語一般係指到咗清朝都仲用緊嘅文言文，而喺辛亥革命做嘅改革—白話文運動，主張「我手寫我口」—之後，中文書面語一般都係指官話白話文，即係用標準官話嘅文法同詞彙（例如用 **A 的 B** 嚟表示**由 A 擁有嘅 B** 呢種普通話口語講嘅句法）寫出嚟嘅文字，而非粵文。

目前所謂嘅「白話文」原則上並不同任何單一中文分支掛鈎，但係唔同中文分支嘅使用者唔多唔少學過官話白話文，故可以提供識得唔同分支嘅人溝通嘅空間，只係官話白話文喺非官話嘅中文分支中通常並不符合文法。所謂通用中文，就係最大公約數、各方分支嘅人都能夠明日嘅白話文。。

## 相關
*三及第
*雙層語言

## 引咗
MrBeast

**占美當勞臣**（，），網名**MrBeast**，係美國YouTuber、企業家同慈善家。佢被設定係開創咗YouTube用使錢買貴價嘢嚟做主題嘅先河。佢亦都係Team Trees嘅創辦人同Arbor Day Foundation嘅籌款人，而Arbor Day Foundation已經籌到超過7200萬美金。佢而家由達拉斯公司Night Media管理。

MrBeast喺2012年頭，佢13歲嘅時候開始上載影片上YouTube，當時用「MrBeast6000」呢個名；初期佢嘅片有遊戲實況同「估計其他YouTuber嘅資產」。2017年，佢因為一條「數數到10萬」（）嘅片喺幾日之內有幾萬人睇而出名，令到佢之後都越來越出名，每條片都有幾千萬點擊。喺之前呢段時間，佢嘅片包括有使幾千蚊美金嘅貴價挑戰、捐好多錢嘅挑戰、做困難嘅任務或者生存遊戲，同埋Vlog等等。佢個頻道多人睇咗之後，佢就請返自己細個嗰時嘅朋友幫佢搞呢間公司，而家嘅MrBeast團隊有大約30人。

截至2024年11月，當勞臣嘅主頻道「MrBeast」有3.3億訂閱同643億點擊。除咗佢嘅主頻道之外，當勞臣亦都有另外幾個頻道，包括MrBeast Shorts同MrBeast Gaming，其中MrBeast Gaming喺一年之內達到咗1000萬訂閱。當勞臣六個頻道加埋總共有4.84億訂閱同877億點擊，而另外嗰個頻道就冇上載咗嘅片。

## 攷
林景楠

**林景楠**（，）係香港生意人，做過海關關員，阿布泰國生活百貨創辦人。佢喺2020年3月初表明有意參選2020年香港立法會選舉進出口界功能界別，不過其後喺6月中喺社交媒體發文正式宣佈，將會參選2020年香港立法會選舉新界東直選，並參加2020年香港立法會選舉民主派初選。

## 家庭
林景楠2015年同泰籍太太Bowie Kanokwon結婚，生咗大女叫「自悠」。2020年二女「良梔」（粵音「良知」）出世
。

## 經歷
### 因光復沙田期間言論畀海關解僱
2015年2月，林景楠途經「光復沙田」（反對一簽多行等政策）示威現場同接受電視台訪問，表達同政府唔同睇法，結果畀激進建制派起底，先被調離客運檢查崗位；至2015年10月，更畀海關「以言入罪」解僱。其後佢創立阿布泰國生活百貨。

### 武漢肺炎表現
2020年1月爆發武漢肺炎第一波疫情期間，阿布泰國生活百貨取得由泰國購入嘅一批口罩，醫管局前線醫護人員、邊境管制站嘅紀律部隊人員包括海關、入境處同衞生署職員，喺出示工作證件或者委任證就可以唔使排隊，以實名登記後，優先購買口罩。結果當日阿布泰國生活百貨14間門市都有千名市民排隊。不過，佢做法引起咗部分親建制派網民不滿，佢哋話呢間店「違反《防止賄賂條例》第3條」，向醫護人員同海關等提供優先購買口罩嘅權利。至2月因應確診武漢肺炎個案上升，又喺青衣城以每個港幣1蚊嘅價錢開售口罩。

### 2020年立法會選舉
林景楠曾經喺2020年3月初表明有意參選2020年香港立法會選舉進出口界功能界別，不過之後喺6月中喺社交媒體發文正式宣佈，將會參選2020年香港立法會選舉新界東直選，並參加2020年香港立法會選舉民主派初選。2020年7月，佢提名期截止後先報名參選新界東選區，經諮詢兩位協調人同攞到呢區四份之三參選人/團隊唔反對/同意下，有關提名獲得酌情接納處理最後初選結果取得5,350票。。而最後佢亦報名參選進出口界。

### 涉違反《港區國安法》被捕、後續

2021年1月6號朝早10點，林景楠因為涉嫌違反《港區國安法》中「顛覆國家政權罪」罪名畀香港警務處國安處人員拘捕，有指同佢曾參與2020年立法會選舉民主派初選有關。佢喺2023年1月認罪。

被捕之後，林景楠嘅政治立場開始向親中陣營靠攏，喺2022年8月表達對中國共產黨總書記習近平7月1號訪港發表講話嘅睇法嘅時候話「必須全面貫徹『一國兩制』方針，必須落實『愛國者治港』，避免接觸港獨思想」等等，之後喺第二年1月1號喺Facebook上載同財政司司長陳茂波嘅合照，形容香港有「完善嘅法律法規」，同埋話要「講好香港故事」。

2023年3月22號，佢响新浪微博、Facebook出Po，話「香港唔可以亂，亦都亂唔起」，重話「阿布泰同黃色經濟圈割蓆，未來會繼續服務香港」。

## 參考
聽覺遊戲

**聽覺遊戲**（）係電子遊戲嘅一種，同視像遊戲唔同，指隻遊戲主要用聽覺（可能冇畫面，但有聲）嘅方式呈現隻遊戲俾玩家聽。

## 概論

## 睇埋
*視像遊戲
阿布泰國生活百貨

**阿布泰國生活百貨**（，）係香港一間連鎖生活百貨專門店，由香港海關前關員林景楠同佢泰籍太太Bowie Kanokwon喺2016年創辦，主要銷售嚟自泰國嘅進口零食、生活用品、健康產品同個人護理產品，亦有銷售少部分香港本土產品。「ABOUTHAI」品牌名嘅意思係About Thailand，而「阿布泰」只係取自英文名嘅譯音。

阿布泰國生活百貨呢幾年嚟不斷擴張，截至2023年8月被收購前香港一共有24間分店，係香港一間大規模泰國連鎖生活百貨之一。

每年4月會喺香港舉行「阿布泰國潑水節感謝禮」購物優惠。

2023年8月，泰國連鎖超市集團Big C收購阿布泰國生活百貨全部店舖，陸續改用Big C名義營運。

## 社會同政治參與
阿布泰國生活百貨創辦人林景楠係泛民主派支持者（不過後來變節，投奔親政府派），佢曾經參與部分香港修例風波抗議行動，亦喺店舖派發「良知」貼紙，亦喺武漢肺炎期間因應政府未有向前線醫護人員同公務員提供足夠物資，為呢班前線人員優先提供物資。

### 抗衡梁振英狙擊蘋果日報廣告商
2018年3月開始，前行政長官梁振英持續狙擊《蘋果日報》廣告商，佢成日喺個人社交網站列出喺蘋果日報埋廣告嘅公司，鼓勵其他人唔好幫襯嗰啲商户。到2019年4月，阿布泰國生活百貨喺《蘋果日報》嘅內頁刊登全版廣告，註明「此乃全版廣告，歡迎香港人轉載」，呼應梁振英嘅行動，呢個舉動令到阿布泰國生活百貨開始為人熟悉。

### 香港修例風波期間
喺6月9號反送中大遊行一百萬人上街之後，政府仲堅持修例草案喺星期三（6月12號）交上立法會二讀，激發唔少市民響應星期三嘅三罷（罷工、罷市、罷課）以及包圍立法會嘅行動。其中得到阿布泰國生活百貨響應，東主仲話「一日生意無咗，可以做得返。但我哋原來嘅香港無咗，就再救唔返。」。

2019年7月31號，阿布泰國生活百貨宣佈，8月1同2號將會進行義賣，扣除成本開支，所有收益全數撥捐畀612人道支援基金，強調喺面對社會扭曲、黑白顛倒，港人必須團結、無私、堅持。

### 武漢肺炎期間
2020年1月爆發武漢肺炎第一波疫情，阿布泰國生活百貨由泰國入口買咗一批口罩。醫管局前線醫護人員、邊境管制站嘅紀律部隊人員，包括海關、入境處同衞生署職員，只需出示工作證件或者委任證就可以唔使排隊，可以喺實名登記後，優先購買口罩。結果當日阿布泰國生活百貨14間門市都有過千名市民排隊。不過，呢個做法亦引起部分親建制派網民不滿，佢哋話呢間舖頭「違反《防止賄賂條例》第3條」，向醫護人員同海關等提供優先購買口罩嘅權利。有網民批評阿布泰國生活百貨會因政見而拒絕出售口罩，但係創辦人林景楠澄清並表示「黃藍是政見，但抗疫是良知」。亦因為良知，阿布泰國生活百貨堅持以良心價售賣口罩，同市民共渡難關。2020年2月，因應確診武漢肺炎香港疫情變嚴重，阿布泰國生活百貨更加喺青衣城以每個港幣1蚊嘅價錢開售口罩，每人限買10個口罩。另外，品牌亦曾經免費派發一萬個口罩畀18歲以下大專生、中學生同所有DSE應屆考生。只要持有有效本地學生證，填寫網上表格登記就可以免費領取一份口罩（每份10片）。

## 畀海關舉報同搜查
2021年4月8號，海關動員逾 100 人去到阿布泰 25 間分店同喺荃灣嘅貨倉進行搜查，一共檢獲 14 款，共 8,805 件沐浴露、家居清潔劑同衣物漂白劑，估計市值 40 萬蚊。一名 33 歲男董事被捕，涉及未有按照法例喺產品上貼上中英雙語警告標籤。到4月9號，海關消費者保障科總貿易管制主任陳國雄指收到舉報，話喺荃灣同沙田嘅分店出售多款懷疑違規嘅家居清潔劑，所以隨即展開調查。阿布泰喺facebook專頁為疏忽表示歉疚，但係同時批評海關執法程序令人詫異。

其後市民爆買支持，多區分店店員忙到冇停手，而結帳隊伍一度排出店外。人龍最長要排成三個鐘頭咁耐。部份黃店「損己利人」，跨行業跨界別全力撐阿布泰，有黃店收埋自己一啲貨唔賣住，請客人去阿布泰度買；有黃店憑阿布泰張單，買返單據咁多錢嘅嘢唔使畀錢，有飛髮店來送完免費處理之後無嘢獎，另外送一次焗油。

《蘋果日報》記者發現，Donki、價真棧、百佳旗下fusion、萬寧、日本城、759阿信屋、莎莎、卓悅、龍豐藥房等多間連鎖店同樣違規，追問海關會唔會執法，海關只係話會了解，如果有發現違規會執法。有人形容過去兩日好似「全民中文標籤檢測日」，有市民發現大生生活超市出售嘅部份漂白水、洗衣粉同清潔劑等都未有貼中英文標籤。佢影低相後打電話去政府熱線 1823 同海關舉報。

海關喺4月9日至22日，共收到 400 宗關於產品安全標籤嘅舉報，但係一直都仲未執法，部份舉報因為涉及「食品」唔屬於相關法例規管而未能處理。

## 參考

## 連出去
*
*
荷蘭紅屋

**荷蘭紅屋**（）係馬來西亞馬六甲州首府馬六甲市一座歷史建築物，亦係東南亞最古老嘅荷蘭建築物，通常亦叫佢做**紅屋廣場**（Red Square）。荷蘭紅屋以佢紅色外牆同附近嘅紅色鐘塔而出名，佢由荷蘭人喺1650年建造，曾經用嚟做荷蘭總督同副總督嘅辦公室。

19世紀時，馬六甲曾經由大英帝國管治。1825年4月19號，住喺呢個州嘅傳教士收到J. Humprey、J. W. Overee同A. W. Baumgarten署名嘅來信，呼籲喺馬六甲建立一個英語教育機構。1826年12月7號，傳教士喺荷蘭紅屋附近開設馬六甲免費學校（Malacca Free School）。1871年，英國政府接管咗呢間學校，最終將佢改名做，並喺1931年搬到依家嘅陳觀成路。

荷蘭紅屋喺基督堂側邊，被認為係東南亞現存最古老嘅荷蘭歷史建築，依家係同文學博物館所在地。博物館入面陳列住馬六甲歷史上嘅傳統服飾同手工藝品，係馬六甲首屈一指嘅博物館。

荷蘭紅屋係一個大型建築群，建築物內部有兩層，闊30米。荷蘭紅屋除咗做州長官邸之外，仲有秘書長辦公室、祈禱室、餐廳、招待所、僕人官邸、首席商人官邸、監獄、貿易辦公室、倉庫、庭院同埋獨立嘅麵包店。

荷蘭紅屋有幾米厚嘅厚牆、高天花板同大面積範圍舖住地磚，可以提供涼爽嘅室內環境。

荷蘭紅屋喺荷蘭廣場上面，佢雄偉壯觀嘅大窗戶、門同樓梯加深人哋印象。喺屋出面，有一個石製嘅欄杆，通向下一個雙層樓梯，通向一個小陽台，亦可以通過二樓嘅一道門進入。馬六甲荷蘭統治期間，荷蘭紅屋好似東南亞所有其他荷蘭行政大樓一樣，都被髹成白色。通過1824年嘅英荷條約，馬六甲畀荷蘭人割讓。之後喺1911年英國殖民地，英國人將荷蘭紅屋同基督堂建築一樣髹成紅色。直到依家，呢座建築畀英國人髹成紅色嘅真正原因仍然唔知，但係有好多相關傳說同理論。

## 睇埋
*基督堂

## 參考
冒險故仔

**冒險虛構故仔**（），簡稱**冒險故仔**（），係虛構故仔下嘅一個文類，指個故仔內容講主角去冒險，並且經歷各種嘅危險。

## 常見[[橋段]]

***試煉**：主角同佢嘅同伴要經歷一連串嘅危機；例如神話故事成日都會講英雄大戰怪獸，當中希臘神話喺呢方面零舍出名，好似係牛頭怪、多頭蛇同惡龍等嘅怪獸形象都係深入民心。
*: 過咗門檻後，英雄喺一笪似夢嘅地域行進，捱過一連串嘅試煉。呢個係神話同冒險裡邊一個廣受人鍾意嘅階段... 打前啟程前往試煉之地代表嘅，只係一個起始，及後會緊接住又長又充滿危難嘅道路同埋明事嘅時刻。英雄而家要屠龍同埋渡過令人驚訝嘅障礙—要一次、一次又一次噉做呢啲嘢。
***誘惑**：英雄會受到誘惑，誘惑嘅來源會答應英雄，話如果英雄偏離或者放棄自己嘅冒險就可以得到某啲令人愉悅嘅嘢；誘惑可以有好多種形式，常見嘅係一位男性英雄受女色引誘。
*角色發展：經歷咗咁多嘢之後，英雄成個人好似成熟咗噉；有咗新知識同能力，英雄下定決心要完成呢場旅程。

## 註釋

## 引述
效率促進辦公室

**效率促進辦公室**（簡稱**效率辦**；）係香港特別行政區政府創新及科技局轄下嘅部門，喺1992年5月成立，當時叫做**效率促進組**。2018年4月1號，效率促進組由政務司司長辦公室撥歸創新及科技局，並改名做效率促進辦公室。

## 簡介
效率促進辦公室透過推動同促進變革改進公共服務同相關嘅管理，令到呢啲服務以更方便使用者同有效嘅方式應對社會嘅需要。透過公共服務使用者、提供者、分析，收集見解同諗法，並加以應用，目標係促進個別機構同政府充份合作，為香港提供及時、綜合同設計得宜嘅服務。

## 工作
效率促進辦公室同公共服務單位同受監管機構攜手合作，加強公共服務嘅效率同成效。提供管理顧問服務，並透過學習、設計、示範，支持創新。

### 管理顧問
管理顧問團隊以一系列服務，靈活噉協助公共服務單位。經過培訓嘅管理參議主任職系同事，服務喺效率促進辦公室、五個決策局同十個部門。

### 以民為本服務
給予建議並協助公共服務單位設計同提供更多以民為本服務；亦營運多個項目，包括1823電話中心、政府青少年網站、社會創新及創業發展基金嘅項目，藉此將以民為本嘅創新意念引入公共服務。

### 方便營商
負責協調政府有關方便營商嘅工作，統籌相關決策局同部門喺支援方便營商諮詢委員會同轄下工作小組方面嘅工作。積極推展「精明規管」計劃以改善規管環境，方便營商。

## 團隊
效率促進辦公室嘅專業團隊由管理參議主任同埋唔同職系嘅公務員組成，包括行政主任職系、文書、秘書職系。為引進新經驗同觀點，亦會聘請設計、傳媒、巿場推廣、資訊科技嘅專業人員成為團隊嘅一分子。

## 出面網頁
*香港特別行政區政府 效率促進辦公室
*1823電話中心